Google: Δημιούργησε νέο λειτουργικό σύστημα για υπολογιστές\nΤη δημιουργία του νέου λειτουργικού συστήματος Google Chrome Operating System ανακοίνωσε χθες αργά το βράδυ η Google. Μετά από αυτή την ανακοίνωση η κόντρα μεταξύ Google και Microsoft αναμένεται να λάβει νέες διαστάσεις.\nΑρχικά, το συγκεκριμένο λογισμικό είχε σχεδιαστεί για να λειτουργεί στα netbooks στους μικρού μεγέθους και χαμηλού κόστους φορητούς υπολογιστές που τους τελευταίους μήνες έχουν αλλάξει τα δεδομένα της αγοράς.\nΣύμφωνα με την ανακοίνωση της εταιρείας, τα τρία βασικά στοιχεία που χαρακτηρίζουν το Google Chrome είναι ταχύτητα, απλότητα και ασφάλεια. Μάλιστα, το συγκεκριμένο λειτουργικό σύστημα είναι το πρώτο που έχει σχεδιαστεί περιστρεφόμενο γύρω από το Ίντερνετ και ένα από τα βασικά μελήματα των δημιουργών του είναι η ελάττωση του χρόνου εκκίνησης, ένα από τα βασικά προβλήματα των Windows, καθώς προσπαθούν να δώσουν στους χρήστες στιγμιαία πρόσβαση στα δεδομένα που αναζητούν όπως e- mail.\nΔουλεύοντας με το Google Chrome οι χρήστες θα έχουν τη δυνατότητα να χρησιμοποιούν όλα τα προγράμματα και τις εφαρμογές που χρειάζονται καθώς και να δημιουργούν με τα εργαλεία που παρέχονται τις δικές τους εφαρμογές.\nΗ εταιρεία είδε την εξάπλωση των netbooks σαν μια ευκαιρία να αλλάξει την αγορά, που βρίσκεται σε μεταβατικό στάδιο και να απειλήσει την κυριαρχία της Microsoft. Το Google Chrome αναμένεται να δοθεί στην αγορά προς το τέλος του 2009.


Τι αναμένεται στην εστίαση - Νέα Πτολεμαΐδας\nHome > Newsroom > Τι αναμένεται στην εστίαση\nΗ εστίαση θα μπορούσε να ανοίξει σε τρεις εβδομάδες, δηλαδή στις αρχές Φεβρουαρίου, δήλωσε η πρόεδρος της Ένωσης Ιατρών Νοσοκομείων Αθήνας-Πειραιά (ΕΙΝΑΠ), Ματίνα Παγώνη, στον ΣΚΑΪ, αναφερόμενη στα εστιατόρια και τα καφέ- εκφράζοντας ωστόσο ενδοιασμούς για τα μπαρ, λόγω των ορθίων.\nΑπό πλευράς της, η καθηγήτρια Επιδημιολογίας και μέλος της Επιτροπής των Εμπειρογνωμόνων, Αθηνά Λινού, μιλώντας στο Mega, εκτίμησε πως η εστίαση στους εξωτερικούς χώρους θα μπορούσε να επαναλειτουργήσει. «Η εστίαση στον εξωτερικό χώρο, με υπαίθριες θερμάστρες, και με πολύ προσοχή στους εργαζομένους, θα μπορούσε να ανοίξει. Με συχνά τεστ στους εργαζομένους και μόνο στους εξωτερικούς χώρους» τόνισε.\nΗ εβδομάδα θεωρείται γενικότερα κρίσιμη ως προς την εξέλιξη της πανδημίας στη χώρα: Αν και φαίνεται να υπάρχει τάση αποκλιμάκωσης, δεν επιτρέπει εφησυχασμό, ενώ αναμένεται να διαπιστωθεί το επιδημιολογικό αποτύπωμα του μεγάλου ανοίγματος του λιανεμπορίου.\nΟ υπουργός Ανάπτυξης, Άδωνις Γεωργιάδης, χαρακτήρισε τη Δευτέρα «τεστ» την επαναλειτουργία του λιανεμπορίου, ενώ, σε περίπτωση που το επιτρέπουν τα επιδημιολογικά δεδομένα άφησε ανοιχτό το ενδεχόμενο να αρθεί το μέτρο της απαγόρευσης μετακίνησης εκτός νομού με στόχο το άμεσο άνοιγμα των χιονοδρομικών κέντρων.\n«Όταν θα ανοίξουμε την εστίαση θα ανοίξουμε από τους εξωτερικούς χώρους, υπάρχει επιδότηση για θερμαντικά σώματα» σημείωσε. «Απέχουμε ακόμα από το άνοιγμα της εστίασης, δεν είμαστε κοντά» διευκρίνισε ο κ. Γεωργιάδης. Σε κάθε περίπτωση, δεν αναμένεται να υπάρξει κάποια εξέλιξη ως προς το άνοιγμα της εστίασης πριν περάσει ένας μήνας.\nΥπενθυμίζεται πως ο ΕΟΔΥ ανακοίνωσε 320 νέα κρούσματα και 19 νέους θανάτους τη Δευτέρα. Την Κυριακή είχαν προηγηθεί 237 νέα κρούσματα και 28 θάνατοι, ενώ το Σάββατο 510 νέα κρούσματα και 20 νέοι θάνατοι.\nΟι νεκροί στη χώρα μας από Covid-19 ανέρχονται στους 5.488.


ΕΓΕΡΣΙΣ2: 17 Φεβ 2011\nΔΕΛΤΙΟ ΤΥΠΟΥ ΜΕ ΑΦΟΡΜΗ ΤΗΝ ΕΠΕΤΕΙΟ ΤΗΣ ΑΥΤΟΝΟΜΙΑΣ ΤΗΣ ΒΟΡΕΙΟΥ ΗΠΕΙΡΟΥ\nΑπό τον Πατριωτικό Ελληνικό Σύνδεσμο\nΓια το χάσμα μεταξύ κοινωνίας και κομμάτων, που μεγαλώνει με γεωμετρική πρόοδο, δε χρειάζονται πολλές κουβέντες. Αρκεί μια βόλτα στην πιάτσα, στην πραγματική ζωή, για όσους τουλάχιστον μπορούν ακόμα να...\nκυκλοφορήσουν χωρίς να “βρέχει” φάσκελα.\n"Πρόβατα ΞΥΠΝΑΤΕ"! Αυτό πάνε να κάνουνε... να μας χαζέψουν όλους!\nΒρε άνθρωπέ μου... έλα στα συγκαλά σου! Μα να θες να αυτοκτονήσεις επειδή σου ξεράθηκαν τα λουλούδια στο παιχνίδι!\nΉμαρτον Παναγία μου.... Τι άλλο θα ακούσουμε.... Και μετά μου λέτε πως δεν μας "ψεκάζουν" και δεν μας κάνουν "πλύση μουροχαβλίασης"!\nΟ εθισμός ενός 21χρονου Έλληνα φοιτητή στο γνωστό παιχνίδι του Facebook «Farmville» ήταν τόσο μεγάλος, που, όταν κάποιος του πότισε τα λουλούδια και αυτά ξεράθηκαν, αποφάσισε να... αυτοκτονήσει! Ο νεαρός ανακοίνωσε την πρόθεσή του στη δημοφιλή σελίδα κοινωνικής δικτύωσης και για καλή του τύχη το μήνυμά του είδαν οι υπεύθυνοι της εταιρείας διαχείρισης του παιχνιδιού, οι οποίοι ενημέρωσαν αμέσως το τμήμα δίωξης ηλεκτρονικού εγκλήματος και οι αστυνομικοί τον εντόπισαν εγκαίρως μέσω ψηφιακής ανάλυσης. Ύστερα από τη...\nδιάσωση του φοιτητή, κλήθηκαν ψυχολόγοι από την μη κυβερνητική Οργάνωση «Κλίμακα», με σκοπό να του προσφέρουν την απαραίτητη στήριξη.\nΑπορεί που ενώ μπορούμε δεν ανακηρύττουμε την ελληνική ΑΟΖ στην Αν. Μεσόγειο δίνοντας έτσι το έναυσμα για την εκμετάλλευση των ενεργειακών πόρων που κρύβει η θάλασσα σε αυτή την περιοχή. Κοινοποιεί το φόβο του για τα σχέδια της Τουρκίας για την περιοχή και ευχαριστεί τους απανταχού Έλληνες που δείχνουν το ενδιαφέρον τους για το νησί και τους κατοίκους του με κάθε τρόπο. Ακολουθεί η επιστολή του Δημάρχου Μεγίστης...\nΕτικέτες Αιγαίο, Γεωπολιτική\nΔΕΛΤΙΟ ΤΥΠΟΥ ΜΕ ΑΦΟΡΜΗ ΤΗΝ ΕΠΕΤΕΙΟ ΤΗΣ ΑΥΤΟΝΟΜΙΑΣ ...\n"Πρόβατα ΞΥΠΝΑΤΕ"! Αυτό πάνε να κάνουνε... να μας ...


Ρέππας – Παπαθανασίου: H αποκάλυψη για τις «Τρεις χάριτες» που δεν θέλαμε να ακούσουμε! - Newsbomb\n20 Οκτ 2019 18:11\nO Μιχάλης Ρέππας και ο Θανάσης Παπαθανασίου εδώ και περίπου τριάντα χρόνια γνωρίζουν τεράστιες επιτυχίες τόσο στο θέατρο όσο και στον κινηματογράφο αλλά και την τηλεόραση.\nΤο γνωστό συγγραφικό δίδυμο με τις μεγάλες τηλεοπτικές επιτυχίες, παραχώρησε συνέντευξη και αποκάλυψε τα πάντα αλλά και το όποιο μέλλον θα έχει μία από τις μεγαλύτερες επιτυχίες τους, η κωμική σειρά «Τρεις χάριτες». Διαβάστε τι ακριβώς είπαν...\nΌταν ρωτήθηκαν πού κατατάσσουν τη δουλειά τους, εκείνοι απάντησαν: «Ναι, εφόσον έχει εμπορική διάσταση. Υπάρχει κάτι μετρήσιμο που το έχει ανάγκη η κοινωνία. Στο δικό μας επάγγελμα υπάρχει κάτι περίεργο. Ο γιατρός μετράει ασθενείς, ο δικηγόρος υποθέσεις, εμείς λειτουργούμε αντιστρόφως ανάλογα. Όσο περισσότεροι σε εμπιστεύονται για να ψυχαγωγηθούν, τόσο πιο χαμηλής ποιότητας θεωρούν ότι είναι η δουλειά σου», σημειώνει ο Μιχάλης και ο Θανάσης συμπληρώνει: «Υπάρχουν ηλιθιότητες που κάνουν νούμερα και καλά πράγματα που κάνουν νούμερα και υπάρχουν ηλιθιότητες που δεν κάνουν νούμερα και καλά που επίσης δεν κάνουν. Είναι κοινωνική ανάγκη το εμπορικό».\nO Μιχάλης Ρέππας και ο Θανάσης Παπαθανασίου\nΚάθε έντιμη συνέντευξη προς τους Ρέππα -Παπαθανασίου οφείλει να συμπεριλάβει μία ερώτηση. Για την ακρίβεια, μία επιθυμία υπό μορφήν ερώτησης: «Θα κάνετε τηλεόραση;»· Σαφείς και ξεκάθαρες οι απαντήσεις, αρχής γενομένης από αυτή του Θανάση: «Εγώ δεν πιστεύω πως αν έβγαιναν οι «Τρεις Χάριτες» τώρα θα έκαναν επιτυχία. Αλλά δεν είμαστε και σίγουροι ότι θα τις γράφαμε αυτή την εποχή. Όλα είναι θέμα timing. Τώρα δεν υπάρχει το sitcom, τώρα πια σχεδόν όλα είναι καθημερινά και αυτό είναι κάτι που επίσης ρίχνει την ποιότητα. Κάναμε έναν χρόνο προετοιμασία για να κάνουμε εβδομαδιαίο». Στο ίδιο μήκος κύματος κινείται και ο Μιχάλης: «Αν μας ζητούσαν περιορισμένα επεισόδια θα το κάναμε με μεγάλη χαρά. Να έχει αρχή, μέση και τέλος και να είναι κάτι αξιοπρεπές. Αν γινόταν σίριαλ το "Δικό μας σινεμά" για παράδειγμα, αν δεν έκανε απόσβεση αμέσως θα το έκανε σε βάθος χρόνου. Το ίδιο έγινε και με τις σειρές μας στο ΜΕGΑ», είπαν στο Gala.\n19 Νοε 2019 06:25\n19 Νοε 2019 06:18


Η βαλεριάνα - Φυτολόγος\nΕπίσης καλλιεργείται στην Αμερική κυρίως στις ΗΠΑ και τον Καναδά. Στην Ελλάδα αυτό το είδος σαν αυτοφυές φύεται κοντά σε ποτάμια αλλά και σε δάση με αραιή βλάστηση. Η βαλεριάνα σαν φαρμακευτικό φυτό καλλιεργείται στη Γαλλία, την Ολλανδία, το Βέλγιο, την Γερμανία, Στην Ασία καλλιεργείται επίσης σαν φαρμακευτικό φυτό κυρίως ι στην Ιαπωνία και τις Ινδίες.\nΗ βαλεριάνα φαρμακευτική (Valeriana officinalis L.) ανήκει στην οικογένεια των Valerianaceae. Η βαλεριάνα απαντάται με δύο μορφές. Υπάρχουν ποικιλίες με:\nΠλατιά φύλλα και η βαλεριάνα αυτή είναι γνωστή σαν ευρωπαϊκή\nΜε στενά φύλλα και η βαλεριάνα αυτή είναι γνωστή σαν ιαπωνική. Το αιθέριο έλαιο της ποικιλίας αυτής περιέχει την κεσσυλική αλκοόλη και το οξικό κεσσύλιο, δύο χημικές ενώσεις που δεν υπάρχουν στην βαλεριάνα με τα πλατιά φύλλα.\nΗ βαλεριάνα είναι μία πολυετής πόα που φθάνει το ύψος των 0,60-1,20 μ. ο βλαστός της είναι όρθιος, κοίλος εσωτερικά που φέρει ραβδώσεις. Έχει φύλλα σύνθετα αποτελούμενα από 12-20 οδοντωτά και επιμήκη φυλλάρια Τα φύλλα του περιβάλλουν τους βλαστούς με τους κολεούς τους. Από την αρχική ρίζα ενός νεαρού φυτού αναπτύσσονται βλαστοφόροι οφθαλμοί που εξελίσσονται σε βλαστούς (αδέλφια) επάνω στους οποίους αναπτύσσονται νέοι βλαστοί ώστε στο τέλος δεν ξεχωρίζει ο αρχικός από τους άλλους βλαστούς.\nΗ βαλεριάνα ανθίζει κατά τον Μάιο. Τα άνθη της είναι λευκά, με ρόδινη απόχρωση, εμφανίζονται σε κορύμβους, με βράκτια φύλλα λογχοειδή\nΟ καρπός είναι ωοειδής και λείος. Το χειμώνα όλο το υπέργειο τμήμα ξηραίνεται αλλά αναβλαστάνει ενωρίς την άνοιξη.\nΤο φυτό έχει ανάγκη από μέτριες ποσότητες θρεπτικών στοιχείων όπως είναι το άζωτο, ο φωσφόρος και το κάλιο αλλά και τα απαραίτητα ιχνοστοιχεία. Το φυτό αυτό έχει ανάγκη επίσης από πολλές αρδεύσεις.\nΗ βαλεριάνα πολλαπλασιάζεται με σπόρο σε σπορείο κατά την άνοιξη. Το σπορείο συνήθως γίνεται με τελάρα γεμισμένα με κατάλληλο μίγμα που αποτελείται από κοπριά και άμμο σε αναλογία 1:1 αλλά και σε παρτέρια με κατάλληλο υπόστρωμα.


ΑΝΕΜΟΣΚΟΡΠΙΣΜΑΤΑ: Αυγούστου 2012\nΉσουν τόσο όμορφη..... δεν είδα καθαρά το πρόσωπό σου. Λάμπανε όμως τα χείλη σου, κάτω από το φως των άστρων.. και τα μάτια σου... δυο γαλάζια φεγγάρια που μου καίγανε την καρδιά.. Μία έλλειψη ονείρου η μορφή σου... σα την ημισέληνο που κρέμεται στο λαιμό σου... και κει στο βάθος, πάνω από την καρδιά σου, να λάμπει ένα ξεχασμένο φιλί.. Που λαχτάρησα κάποτε να σου δώσω..\nΠλησίασα... κοντά και έσκυψα στο πρόσωπό σου...αλλά ακόμα δεν μπορούσα να το δω...χάιδεψα το μάγουλο σου και τότε αισθάνθηκα το δάκρυ σου...σε ρώτησα γιατί κλαις μα δεν απάντησες… έσκυψες ελαφρά το κεφάλι... Ακούμπησα το δικό μου στο δικό σου. Σε σκέπασα με τα χέρια μου κρατώντας σε έτσι, σιωπηλά, για λίγο... Το χέρι σου γύρεψε το δικό μου... η ανάσα σου στάθηκε... Ένιωσα την καρδιά σου να χτυπά πιο δυνατά. Και τότε, το ομολόγησες... χωρίς να με κοιτάς... χωρίς να κομπιάσεις: «Θέλω να χωρίσουμε…. Ναι δεν γίνεται αλλιώς....δεν γίνεται....καλυτέρα μην με φιλήσεις....γιατί τότε δεν θα υπάρξει γυρισμός....αφού το ξέρουμε και οι δυο ότι μαζί δεν θα μπορέσουμε να είμαστε ποτέ....θα συναντιόμαστε μόνο στα όνειρά μας....και όταν έχει φεγγάρι πάντα θα σε θυμάμαι και θα σε αναζητώ.... καλυτέρα έτσι....ίσως να πονέσουμε λιγότερο.... ίσως θα έχουμε λιγότερα να θυμόμαστε…. αν όλα ήταν αλλιώς....ίσως....»\nΉθελα να της πω... «Μείνε... δεν θα αντέξω χωρίς εσένα.. Ξεριζώνεται η καρδιά μου... άδεια είναι όλα»… μα το βρήκα τόσο εγωιστικό. Ίσως πάλι, θα έπρεπε να φανώ εγωιστής. να μην την χάσω.. και σε όλη αυτή την πάλη, δεν έλεγα τίποτα..\n«Δεν έχεις τίποτα να πεις; να φωνάξεις; να με βρίσεις; κάτι;» ... Σιωπή.. οι λέξεις πνιγόντουσαν πριν φτάσουν στα χείλη.. Τόσες σκέψεις.. τόσα πράματα να πω.. «Σ αγαπώ!.. μείνε..» Μα τίποτα... Στο τέλος μόνο, είπα: «Έχεις απόλυτο δίκιο.. καλύτερα τώρα παρά μετά. Αν αυτό θες, αυτό θέλω»...Με κοίταξε παγωμένη.. χαμογέλασε... Σχεδόν δάκρυσε χαμογελώντας.. Ύστερα τίναξε το κορμί της, σα να τίναζε από πάνω της κάτι εντελώς ξένο, σηκώθηκε και στάθηκε εμπρός στο παράθυρο. Τι τεράστιο φεγγάρι! ... Απόρησα, αν αυτό κοιτούσε, ή βαθιά μέσα της... Έτρεμε το κορμί της... κι ένιωθα όπως αν στεκόμουνα εμπρός σε ένα γκρεμό... την άκουσα πάλι να μιλά.. Η φωνή της μόλις ακουγότανε.. «Πάντα θα σε σκέπτομαι πάντα θα σε θέλω....κάποτε θα με ευγνωμονείς που\nσου ζητώ να μην ξανασυναντηθούμε....το πάθος δεν καταλήγει πουθενά… και οι αδιέξοδες σχέσεις.. είναι καταδικασμένο αυτό που θέλουμε να ζήσουμε πριν γίνει… κράτα το βλέμμα στα μάτια μου....την φλόγα και δεν θα με ξεχάσεις....»\n«Ξἐρω πολλές αδιέξοδες σχέσεις χωρίς πάθος» .. ήθελα να της πω.. «Το πάθος είναι η ζωή...» ... Μα οι άνθρωποι είναι δέντρα, γεμάτα ρίζες... Πως να σπάσεις τις ρίζες σου χωρίς να πληγώσεις τον άλλον; Μάνα είναι πάνω από όλα.. ύστερα γυναίκα.. Ύστερα το Πάθος. Για μας τους άντρες δεν είναι έτσι.. Μα για εκείνη το μαρτύριο αφόρητο. «Μίλησες για πάθος... όμως εσύ πρώτη μίλησες γι αγάπη.. γιατί; ...»\n«Δεν υπάρχει γιατί....μην ψάχνεις....καλυτέρα να φύγουμε χωρίς να πούμε τίποτα άλλο…»\nΚι ωστόσο έτρεμε... Ένιωθα όλη τη δύναμή μου πάνω της.. Την δύναμή μου, που της επέτρεπα να αποτινάξει.... Το ήθελα αυτό; να τελειώσουνε όλα εδώ; όχι.. Σίγουρα όχι... «Καληνύχτα» της είπα... χωρίς να γυρίσω να την δω.. άλλωστε εκείνη κοίταζε από ώρα μόνο την Πανσέληνο. Βγήκα από το δωμάτιο, έκλεισα την πόρτα απαλά... Κι έφυγα όσο πιο γρήγορα μπορούσα..\nΤα περισσότερα σπίτια είχανε πια κλειστά τα φώτα.. οι δρόμοι έρημοι.. Και γω πιο έρημος ακόμη. Σήκωσα το βλέμμα στον ουρανό και κοίταξα το φεγγάρι που καιγόταν στα μάτια της.. Με έρωτα κι απελπισία.. «καληνύχτα!» Του ψιθύρισα τρυφερά.. και συνέχισα, χωρίς βιασύνη το δρόμο μου…\nΝικόλας Παπανικολόπουλος και Maria Veleri ( συν + γραφή )\nΠως να ισορροπήσει με ένα φτερό σπασμένο; .. Καθότανε στο πρεβάζι, στον έκτο όροφο.. Κι από κει κοιτούσε ούτε κάτω, ούτε πάνω.. Μόνο πέρα μακριά.. Κοιτούσε τα πτηνά που πετάγανε... και πιο πολύ τα χελιδόνια, που σαν αυτά, δεν υπάρχει άλλο φτερωτό, να αγαπά τόσο το πέταγμα! Κοιτούσε τα σύννεφα που ερχόντουσαν όλο και πιο κοντά, πιο γεμάτα... βαριά... Κι ήξερε πως ήτανε θέμα χρόνου να βρέξει... Κι ο άνεμος σώπαινε... περιμένοντας την βροχή κι εκείνος.. Σώπαινε κι η καρδιά του... Κι έτσι, χαμένος στη σιωπή, και στο ύψος .. κοιτούσε αιχμάλωτος αυτό που δεν έμαθε να κάνει. Αλλά μπορούσε μια χαρά να το φανταστεί: να πετά... και έτσι δειλά τίναξε τα φτερά του....και πέταξε....επιτέλους το είχε καταφέρει… πέταξε μακριά....και όλα έδειχναν τόσο όμορφα από εκεί ψηλά... έφτασε το σύννεφο της βροχής.. ντύθηκε τις στάλες που κουβαλούσε. Και συστήθηκε με τον άνεμο... «Σε περίμενα».. του είπε ο άνεμος, χαϊδεύοντας απαλά τα μαλλιά του.. «Σε περίμενα, για να αρχίσει να βρέχει. Οι άνθρωποι χρειάζονται την χαρά της θλίψης σου, το όνειρο ενός αγγέλου με ένα φτερό... που ωστόσο είναι Ολόκληρο.."\n«Ένα φτερό».. ήχησε η λέξη στο αυτί του σα σφαίρα! .. έκλεισε τα μάτια και τ άνοιξε, τρομαγμένος.. Κι είχε ακόμα ένα φτερό.. Κι είχε πάρει να βρέχει...\n«Σε περίμενα», άκουσε να τρέμει μια φωνή, που δεν είχε ξανακούσει... Ξεκάρφωσε το βλέμμα από το άπειρο.. κοίταξε δίπλα του.. Ένα κορίτσι, στεκότανε εκεί με ένα φτερό.. «Σε βρήκα από την βροχή στα μάτια σου.. κι από τον κεραυνό της καρδιάς σου που έσκισε τη σιωπή..»\n"Πάρε με αγκαλιά" της είπε... Κι εκείνη τον τύλιξε στα χέρια της.. κι εκείνος την έδεσε στα δικά του... Κι έτσι μαζί, αμίλητοι, αφήσανε την απάτη του έκτου ορόφου πίσω τους.. Μπρος τους δεν είχανε πια το βάθος μιας πτώσης.. ούτε το όριο ενός παραθύρου.. Με τα δυο τους φτερά, σαν ένας , πέταξαν ψηλά.. Πιο όμορφα κι από τα χελιδόνια.. Πιο πέρα κι από την βροχή..\nκι έτσι θαμπή\nΚι έτσι θαμπή, πίσω από το φως που τύφλωσες το κορμί μου, να καίγεσαι... Ρόδο κόκκινο από πόθο.. κι ορθάνοιχτο από Αγάπη... "Και τι είναι το όνομα της Αγάπης" , μου είπες. " Δε φτάνει για μας... δε φτάνει να μας σκεπάσει... Όπως με σκεπάζεις εσύ.. κι εγώ εσένα.."\n...στην άκρη του κόσμου\nΚαθότανε στην άκρη του κόσμου.. ήτανε πεπεισμένος πως αυτό έκανε αφού από εκεί δε γινότανε να πάει πιο πέρα. Οι φίλοι όλοι άχρηστοι. Άλλωστε σε τέτοιες περιπτώσεις λένε τα συνηθισμένα: «Η ζωή συνεχίζεται και πρέπει να συνεχίσεις να ζεις» .. ή.. «αν ήταν γραπτό, αν άξιζε, θα ήτανε στη ζωή σου» ..ή.. «Θα δεις, πως κάποτε θα γελάς με όλα αυτά.. τα έχεις υπερεκτιμήσει» .. ή.. «το καλύτερο φάρμακο είναι ο χρόνος» .. ή .. «τρώγοντας έρχεται η όρεξη» …. Πόσο άχρηστη κάθε συμβουλή τους. Εκείνοι δε πονάνε.. δεν μπορούν να νιώσουν την άβυσσο.. Πως είναι, να έχεις φτάσει στο τέλος του κόσμου, κι η μόνη δυνατή διέξοδος, να βαδίσεις τον ίδιο δρόμο προς τα πίσω.. αργά, βασανιστικά, λυτρωτικά. Ζώντας ανάμεσα στα ερείπια των αναμνήσεων, να τρέφεσαι από αυτές, και να δημιουργείς μικρές ιστορίες.. λίμνες όμοιες με αυτές που αφήνει πίσω της μια καταιγίδα όταν κοπάσει στις γούβες ενός δρόμου των νότιων προαστίων, κι αντανακλούν μέσα τους ψηφίδες της εικόνα σου.\nΚάθε εικόνα έχει τουλάχιστον τρεις τρόπους να την κοιτάς. Όπως την βλέπουν οι άλλοι, όπως την βλέπεις εσύ.. κι εκείνη την μορφή, που χωρίς να σου συστηθεί, γνωρίζεις πως είσαι εσύ.. κι ας μη σου μοιάζει καθόλου. Η μορφή που ακολουθεί κάθε σου βήμα, μα παρουσιάζεται όταν πονάς πολύ, ή στη σιωπή. Κρίνοντάς σε που την καταδίκασες ν’ ακολουθεί, αντί να πορεύεστε μαζί.. Δαγκώνει τη σιωπή με τα μάτια: «Δεν είναι η βροχή, δε φταίνε οι γούβες του δρόμου.. εσύ φταις που δε κατάφερες να με βρεις. .. φταις που η εικόνα σου σπασμένη χίλια κομμάτια..»\nΠερπατώντας ξανά και ξανά, στον ίδιο δρόμο, από την Ύπαρξη ως την άκρη του κόσμου, έψαχνε απεγνωσμένα να βρει ένα καινούργιο λουλούδι.. ένα πέταγμα πτηνού.. ένα σύννεφο.. Οτιδήποτε θα μπορούσε να αλλάξει κάπως το τοπίο. Έλπιζε ακόμη; Είναι δυνατόν; Όχι δεν ήταν ελπίδα. Αλλά το όνειρο… Ξεχνιότανε. Παρηγοριά πολύτιμη…\n«Εδώ είσαι;» …. Του είπε..\nΤα πόδια του μετέωρα πάνω από την άβυσσο.. Τα μάζεψε ντροπιασμένος.. Απάντησε με ήρεμη φωνή, αργά, μη μαρτυρήσει τίποτα. «Εδώ» - λες και θα μπορούσε να είναι αλλού…\n«Σε γύρεψα απόψε» ..\nΧαμογέλασε τρυφερά… απόψε η νύχτα θα ήταν γεμάτη άστρα… τρικύμισε η θάλασσα στην καρδιά του.. Στο βάθος του ορίζοντα, ένα χάρτινο καραβάκι, φορτωμένο όνειρα, άρχιζε το ταξίδι του…. στο βαθύ άγνωστο… «Εδώ είμαι.. πάντα εδώ… για σένα..»\nΆστρο στον ουρανό..\nΤον κοίταξε στα μάτια και του έστειλε ένα φιλί.. μπροστά στη πόρτα του σπιτιού της..\nΤο άρπαξε, καθώς φτερούγισε, και το ακούμπησε απαλά στην καρδιά του… εκεί, που βρισκόταν όλη η ψυχή του…. Φοβότανε τον αποχωρισμό…. πως ίσως δεν επιστρέψει.. Σχεδόν βεβαιότητα ο φόβος αυτός τον τελευταίο καιρό. Σχεδόν επιθυμία.\nΕίναι παράξενο, να κατοικούνε νεκροί στον κόσμο των ζωντανών. Να βαδίζουν ανάμεσά τους, με εμμονές που δεν είναι πια εμμονές.. αλλά ένας σκούρος λεκές θλίψης, φτιαγμένος από χρώματα δυνατά.. το κόκκινο του αίματος, το μπλε το βαθύ.. την μωβ αύρα όταν το ένα αγγίζει το άλλο, όπως οι επιθυμίες όταν αγγίζονται μα δε παντρεύονται.. Το κίτρινο που έχουν τα σταχοχώραφα στο θέρος, το καστανοπράσινο των σκιερών από πλατάνια ποταμών.. Μνήμες. Παγιδεύονται οι ψυχές στις επιθυμίες τους, δεν μπορούν να προχωρήσουν.. Κι έτσι κατοικούνε φως και σκιά, στα πιο όμορφα, τα πιο αγαπημένα των ανθρώπων. Στην πρωινή δροσιά και στη γλυκιά σέπια του ρόδου που τυλίχτηκε την φλόγα του χρόνου. Μα πιο παράξενο ακόμα, όταν οι ζωντανοί, άθελά τους, περνούν το κατώφλι του κόσμου των νεκρών. Και γίνονται σκιές, ενώ βαθύ κόκκινο ζεστό ακόμα, κυλά αίμα στις φλέβες , με τρόπο που να μην ανήκουν τελικά ούτε ανάμεσα στους ζωντανούς, ούτε ανάμεσα στους πεθαμένους.\n«Δεν ανήκω εδώ» , σκεφτότανε καθώς περπατούσε ήδη στο δρόμο. «αν θέλω αληθινά να κάνω κάτι για εκείνη, πρέπει να μάθω να ζω χωρίς εκείνη. Κι ας είναι αδύνατο να ανασάνω χωρίς να την σκεφτώ» …. Η αδιαφορία τον είχε ήδη τυλίξει, όπως η γαλάζια φλόγα του χρόνου, τον άλλαζε καίγοντας τα πιο μεγάλα του θέλω, τα ανθισμένα ρόδα του και το γαλάζιο ακόμα τ’ ουρανού… Βήματα χωρίς νόημα, τον φέρανε πίσω, σ’ ένα τόπο που έμοιαζε με τη ζωή που κάποτε πίστευε για ζωή. Μα κάθε πρωινό, κάθε βράδυ, τυλιγμένος στις ίδιες φλόγες, καιγότανε… ποτέ δεν γινότανε στάχτη… καταδικασμένος να καίγεται αιώνια, σε κάθε πνοή του, στη σιωπή μιας μεγάλης αγάπης. Στη σιωπή της ζωής του.\nΑποδέχτηκε αυτή τη σιωπή, όπως ο νεκρός οφείλει να αποδέχεται πως είναι νεκρός. Μα με κίνητρο ακόμα πιο δυνατό. Από αγάπη. Τη δύναμη που ορίζει τα θαύματα. Και την αντοχή. Ζούσε σ’ ένα σκουρόχρωμο θαμπό λεκέ… μιας ζωής της οποίας υπήρξε λαθρεπιβάτης.\nΟ άνεμος μύριζε βροχή.. Το πρωί η μέρα άρχισε ηλιόχαρη, μα από το μεσημέρι κι ύστερα ο καιρός άλλαξε δραματικά. Μολυβένια συννεφιά κάλυψε τον ορίζοντα κι από κάπου κοντά, ακούγονταν βροντές. Απέναντι από το μπαλκόνι του, στο βάθος, υπήρχε μία συστάδα Κουκουναριές… Από τα πανύψηλα δέντρα, είχαν σηκωθεί κοπάδι τα κοράκια και πέταγαν άναρχα. Αλάφρωσαν τα σύννεφα στο πέταγμά τους. Και το βλέμμα του αλάφρωνε κι αυτό.. κι ήταν, σαν η μπόρα που θα ξεσπούσε σε λίγο σα να μην ήτανε μπόρα.. Αλλά τρικυμία… σα νά’ ταν ο ουρανός θάλασσα, θηλυκό με παράξενους τρόπους, κι η ψυχή του καράβι που ναυαγεί στο βυθό της.. Πόσες εικόνες δε φέρανε στα μάτια του τα μαύρα τους φτερά.. Κι αν ήταν μαύρα, με μωβ ζωγράφιζαν στα νέφη… με κόκκινο και βαθύ μπλε…\nΟ άνεμος μύριζε βροχή.. κι ήταν σα να είναι η βροχή τ’ άρωμά της…. Πόσοι μουσκεμένοι πόθοι, ταξίδεψαν, πόσες φορές, από τα μάτια του ως το μηδέν. Το τίποτα της ύπαρξής του.. επειδή η γραμμή της ζωής του εκεί που άρχισε εκεί έμεινε.. Μόλις μια τελεία - χωρίς παύλα… Που να στρέψει το βλέμμα και να μην είναι εκείνη;... τι νόημα έχει να συμβεί οτιδήποτε, να λάμψει ή να σκοτεινιάσει , μακριά της; Μα ευτυχώς, όλα συμβαίνουν γι’ Αυτήν.. Γι αυτήν ο άνεμος φυσάει όλο και πιο δυνατά, για τον ορίζοντα κάτω από τις μακριές της βλεφαρίδες αγριεύει η θάλασσα να κυριεύσει τον ουρανό… Γι αυτήν υπάρχει ο ουρανός κι η γη.. Γι αυτό γεννήθηκε κι ο ίδιος.. γι αυτό , και δεν Υπάρχει… Γιατί μόνο αν Εκείνη Υπάρχει… όλα είναι σωστά κι έχουν νόημα.. Όλα!\nΚι έκανε τότε επίκληση στον άνεμο… να έχει φτερούγες να πετά… να βουλιάζει ψαράκι του ουρανού στη δίνη των επιθυμιών.. Να βουλιάξει για πάντα εκεί ψηλά.. να γίνει άστρο … κι από εκεί να την προσέχει όταν κοιμάται φωτίζοντας τα όνειρά της.. Κι ο άνεμος τον άκουσε, σήκωσε άγριο κύμα η θάλασσα.. Άρχισε η μπόρα…. Ένα ένα τα κατάρτια των ονείρων του, σπάσανε…. Σκόρπισαν τα πανιά.. Το ξύλινο σώμα του χάθηκε… θάφτηκε σε σιωπή που δεν αντέχει ο χρόνος…. Κι η ψυχή, λεύτερη, Φως, πήρε να λάμπει στο βυθό τ’ ουρανού… σα χαμόγελο παιδιού, για κάποιον που αγάπησε πολύ.. τόσο πολύ, που η Αγάπη του, δε θα σβήσει ποτέ… κι ούτε το χαμόγελό του…


Τηλεοπτικό διάγγελμα του προέδρου των Η.Π.Α.\nΠρώτη καταχώρηση: Τρίτη, 16 Απριλίου 2013, 01:10\nΤηλεοπτικό διάγγελμα έδωσε στη 01.10 τα ξημερώματα, ώρα Ελλάδος, ο Barack Οbama για τις εκρήξεις στον μαραθώνιο της Βοστώνης.\nO πρόεδρος των Η.Π.Α εξέφρασε αρχικά τα συλληπητήριά του για τους νεκρούς που έχασαν τη ζωή τους στις επιθέσεις, υπογραμμίζοντας πως η σκέψη τόσο του ίδιου όσο και της συζύγου του, Michelle Obama, βρίσκεται στην πρωτεύουσα της Μασαχουσέτης.\n«Ο λαός των Η.Π.Α. θα προσευχηθεί σήμερα για τη Βοστώνη», πρόσθεσε, εκφράζοντας παράλληλα τη βεβαιότητα του πως οι κάτοικοι στην πρωτεύουσα της Μασαχουσέτης θα ξεπεράσουν και αυτή την επίθεση.\n«Η Βοστώνη είναι μια ανθεκτική και σκληρή πόλη. Έτσι είναι και οι πολίτες της. Ο λαός των Η.Π.Α. θα βρίσκεται δίπλα τους σε κάθε σημείο της διαδρομής», συμπλήρωσε.\nΣτη διάρκεια της σύντομης τοποθέτησής του ήταν ιδιαίτερα προσεχτικός αναφορικά με το ποιος βρίσκεται πίσω από τις επιθέσεις. Ειδικότερα, ο Barack Obama απέφυγε να κατονομάσει κάποια διεθνή τρομοκρατική οργάνωση, ξεκαθαρίζοντας πως οι έρευνες για το ποιος ευθύνεται για τις συγκεκριμένες επιθέσεις βρίσκονται σε πλήρη εξέλιξη.\n«Ακόμα δεν γνωρίζουμε ποιος το έκανε και γιατί. Δεν πρέπει να καταλήξουμε σε γρήγορα συμπεράσματα. Αλλά μην έχετε αμφιβολία, θα το φτάσουμε ως το τέλος θα βρούμε ποιος το έκανε αυτό και γιατί», σημείωσε, προσθέτοντας ότι τόσο το FBI όσο και το υπουργείο Εσωτερικής Ασφάλειας έχουν κινητοποιηθεί για να εξετάσουν ποιοι κρύβονται πίσω από την τοποθέτηση των εκρηκτικών μηχανισμών.\nΤριπλή βομβιστική επίθεση στη Βοστώνη, Πρώτη καταχώρηση: Τρίτη, 16 Απριλίου 2013, 00:18 επίθεση στη Βοστώνη\nΤελευταία ενημέρωση: Τρίτη, 16 Απριλίου 2013, 03:06


Αίγιο: Μέχρι 31 Μαΐου οι δηλώσεις συμμετοχής για τα δωρεάν σεμινάρια “Εστίαση και οινοχοΐα” - Pelop.gr\nΑίγιο: Μέχρι 31 Μαΐου οι δηλώσεις συμμετοχής για τα δωρεάν σεμινάρια “Εστίαση και οινοχοΐα”\nΣτο πλαίσιο της προετοιμασίας των εκδηλώσεων "Οινοξένεια 2016" η ΔΗΚΕΠΑ σε συνεργασία με τους συλλογικούς φορείς εστίασης και αναψυχής, κατάλυσης και φιλοξενίας, οινοπαραγωγής και οινοχοΐας της περιοχής, διοργανώνουν σεμινάρια για την εστίαση και την οινοχοΐα, με στόχο την αναβάθμιση της εικόνας της περιοχής στον τομέα της τοπικής ποιοτικής γαστρονομίας.\nΤο πρώτο σεμινάριο θα πραγματοποιηθεί την Τετάρτη 1 Ιουνίου, ώρα 11:00 και το δεύτερο τη Δευτέρα 6 Ιουνίου, ώρα 18:00, στο Πολιτιστικό Κέντρο Αιγίου "Αλέκος Μέγαρης". Τα σεμινάρια θα είναι τρίωρης διάρκειας και οι συμμετέχοντες θα λάβουν βεβαίωση παρακολούθησης και το δικαίωμα συμμετοχής στα Οινοξένεια 2016.\nΗ κα Μαρία Τσουκαλά-πρόεδρος της ΔΗΚΕΠΑ, ο κ. Στράτος Βαρδάκης-Εστιάτορας, πρόεδρος Επιτροπής Τουριστικής Ανάπτυξης και Προβολής Δ. Αιγιαλείας, πρόεδρος Συλλόγου Καταστηματαρχών Εστίασης και Αναψυχής Δ. Αιγιαλείας, ο κ. Χρήστος Κανελλής-ξενοδόχος, αντιπρόεδρος Ένωσης Ξενοδόχων Αχαΐας, καθώς και όλοι οι Οινοποιοί και τα Οινοποιεία της περιοχής, καλούν τους επιχειρηματίες της εστίασης, της αναψυχής και της φιλοξενίας (εστιατόρια, ταβέρνες, μπαρ, ξενοδοχεία) να παρακολουθήσουν τα σεμινάρια, αποκτώντας πολύτιμες γνώσεις και εμπειρίες.\nΒασικό εργαλείο για την επιτυχία είναι η επένδυση στη γνώση. Στόχος των σεμιναρίων είναι η διαμόρφωση ορθής οινικής συμπεριφοράς, ώστε να προσφέρεται στον επισκέπτη και πελάτη των επιχειρήσεων μια ολοκληρωμένη γευστική εμπειρία φαγητού και οίνου, παράλληλα με πληροφορίες για τη γαστρονομία της περιοχής και τις εκδηλώσεις Οινοξένεια.\nΤο σχέδιο των σεμιναρίων έχει ήδη εκπονηθεί. Η θεματολογία περιλαμβάνει θεωρία και πρακτική εξάσκηση σε τρεις ενότητες:\nα) Θεωρητικά στοιχεία: Η περιοχή μας και η αξία της. Οι εκδηλώσεις και η προοπτική τους. Ο αμπελώνας και οι ποικιλίες της περιοχής.\nβ) Βασικοί κανόνες και έννοιες γεύσης: Ο τοπικός οίνος και η γαστρονομία. Ταίριασμα τοπικών οίνων με τοπικά και μη πιάτα. Καθορισμός πάγιων συνδυασμών τοπικών οίνων με τοπικά πιάτα. Πρακτική άσκηση.\nγ) Σερβίρισμα και οινοχοΐα: Θεωρητικά στοιχεία. Συμπεριφορά και σερβίρισμα οίνου. Πρακτική άσκηση.\nΥπογραμμίζεται ότι η συμμετοχή επιχειρήσεων στο "Δίκτυο Οινοξένεια 2016" απαιτεί την παρακολούθηση των παραπάνω σεμιναρίων και την απόκτηση της σχετικής βεβαίωσης. Όλοι οι συμμετέχοντες θα λάβουν τη Βεβαίωση παρακολούθησης, ενώ παράλληλα οι επιχειρήσεις τους θα προβληθούν στον υπό κατασκευή ιστοχώρο www.oinoxeneia.gr και τις σελίδες social media των εκδηλώσεων.\nΔικαίωμα συμμετοχής: Κάθε επιχείρηση μπορεί να συμμετάσχει με περισσότερους του ενός εκπροσώπους ή εργαζόμενους.\nΚόστος συμμετοχής: Δωρεάν για όλους.\nΔιάρκεια σεμιναρίου: Τρίωρη.\nΕπαναλήψεις: Τετάρτη 1η Ιουνίου, ώρα 11:00-14:00 και Δευτέρα 6η Ιουνίου, ώρα 18:00-21:00.\nΤόπος διεξαγωγής: Πολιτιστικό Κέντρο Αιγίου "Αλέκος Μέγαρης".\nΔηλώσεις συμμετοχής: Έως και την Τρίτη 31 Μαΐου στη ΔΗΚΕΠΑ Τηλ. 26910-28210, 26910-68308, e-mail: dikepa@aigialeia.gov.gr και dhkepaigialeias@gmail.com


Γυναικεία λεοπάρ μίνι πλισέ φούστα με αλυσίδα-τσαντάκι 16045\nHuxley & Grace - (29.60 €)\nΓυναικεία μίνι λεοπάρ πλισέ φούστα με σταθερό ύφασμα. Διαθέτει αλυσίδα με αποσπώμενο τσαντάκι και θυλάκια για ζώνη και φερμουάρ στο πλάι. Στενή εφαρμοφή (καλύπτει S-M) Σύνθεση: 87% pol. 13% el. Το μοντέλο έχει ύψος 1,75 και βάρος 54 κιλά. Φοράει one size.


Δόξα – Εθνικός 0-0: Της στοί«χ»ισε ξανά το VAR, πρώτος βαθμός για τους Αχνιώτες (vid) | Goal News Cy\nΚυπριακό Πρωτάθλημα ΠοδοσφαίρουΑ' ΚΑΤΗΓΟΡΙΑΔόξα – Εθνικός 0-0: Της στοί«χ»ισε ξανά το VAR, πρώτος βαθμός για...\nΔόξα και Εθνικός εξήλθαν ισόπαλοι με 0-0 στο παιχνίδι που άνοιξε την αυλαία της τέταρτης αγωνιστικής στο «Μακάρειο». Οι δύο ομάδες μοιράστηκαν από έναν βαθμό, με το VAR να «στοιχίζει» ξανά βαθμούς στους γηπεδούχους, αφού στο 84’ ακυρώθηκε γκολ του Σάσι, μετά από υπόδειξη του Πορτογάλου VARίστα.\nΤο γκολ του Τυνήσιου δεν μέτρησε για οφσάιντ στον Εμπραλίτζε στο ξεκίνημα της φάσης. Η επαναληπτική προβολή και η γραμμή του VAR επιβεβαιώνουν την υπόδειξη. Οριακή φάση που μόνο με τη βοήθεια του VAR θα μπορούσαμε να είμαστε βέβαιοι…\nΗ ομάδα της Κατωκοπιάς ανέβηκε στους πέντε βαθμούς και στην τρίτη θέση του βαθμολογικού πίνακα, με τέσσερις αγώνες. «Σεφτέ» έκανε η ομάδα της Άχνας, που πήρε τον πρώτο της βαθμό στο φετινό πρωτάθλημα μετά από τρεις σερί ήττες σε ισάριθμες αγωνιστικές.\nΤην προσοχή τους στα μετόπισθεν και τη διατήρηση του μηδέν παθητικού, είχαν από το ξεκίνημα του αγώνα Δόξα και Εθνικός. Οι φιλοξενούμενοι ήταν λίγο πιο απαιτητικοί, είχαν στην κατοχή τους τη μπάλα στη μεγαλύτερη διάρκεια του πρώτου μέρους και έψαξαν περισσότερο το γκολ που θα άνοιγε του σκορ της αναμέτρησης. Οι ποδοσφαιριστές του Ηλία Χαραλάμπους ήταν αυτοί κιόλας που έφτασαν πιο κοντά στην επίτευξη του, με τον Ζάκπα να χάνει δύο μεγάλες ευκαιρίες μέσα σε ένα λεπτό (36’, 37’).\nΠολλές και σημαντικές ευκαιρίες χάθηκαν και από τις δύο ομάδες στο δεύτερο ημίχρονο. Δόξα και Εθνικός έδειξαν να μην συμβιβάζονται με τον βαθμό της ισοπαλίας και έψαξαν το νικητήριο γκολ. Βρήκαν η κάθε μια τις δικές της καλές στιγμές και αμφότερες θα μπορούσαν να πάρουν κεφάλι στο σκορ.\nΚάτι που έκανε η γηπεδούχος ομάδα στο 84’ με τον Σάσι, που έγινε κάτοχος της μπάλας σε καλή θέση στην περιοχή μετά από σουτ του Μέσκα και από κοντά πλάσαρε εύστοχα τον Μπογκατίνοφ. Η φάση ελέγχτηκε από το VAR, με τον Πορτογάλο VARίστα να ακυρώνει το γκολ για οφσάιντ στο ξεκίνημα της φάσης στον Εμπραλίτζε, πριν ακόμα η μπάλα φτάσει στον Μέσκα. Η επαναληπτική προβολή και η χρήση της γραμμής του VAR επιβεβαιώνουν τον Φερνάντες Γκουστάβο Κορρέιρα.\nΟι δύο ομάδες έψαξαν και στον υπόλοιπο χρόνο το γκολ, χωρίς να τα καταφέρουν ωστόσο, και έτσι το 0-0 έμεινε μέχρι το τέλος της αναμέτρησης…\nΔόξα (Κώστας Σακκάς): Πρινιωτάκης, Κυριάκου, Στυλιανού (46′ Χριστοφή), Αντενόν, Κοβάσεβιτς, Ασαμόα (46′ Σάσι), Αντάμοβιτς (90+1′ Καλλής), Τραϊτσέφσκι, Εμπραλίτζε (90+3′ Οικονομίδης), Μέσκα (67′ Μπαλντέ), Σαντίκ.\nΕθνικός (Ηλίας Χαραλάμπους): Μπογκαντίνοφ, Γκόρουπετς, Περατικός, Χολ, Πηλέας, Ταράσοβς, Κουντόμπιακ, Αμντουλάγιεφ (50′ Ασούμπρε), Ζάκπα (59′ Φόλμπρεχτ), Μ. Ηλία (Κ. Ηλία 87′), Τολεμές (Ελουντού 59′ – Άδωνη 87′).\nΚίτρινες: Αντάμοβιτς, Αντενόν / Πηλέας, Περατικός, Γκόρουμπετς\n2′ Εκτός περιοχής σουτ στην κίνηση του Τολεμές, μακριά από την εστία του Πρινιωτάκη. Πρώτη τελική στο ματς.\n16′ Δυνατή μονομαχία ανάμεσα σε Αντάμοβιτς και Κουντόμπιακ, μένουν και οι δύο ποδοσφαιριστές στο έδαφος. Κίτρινη κάρτα στον παίκτη της Δόξας.\n18′ Κίτρινη κάρτα και στον Πηλέα, για χέρι σε διεκδίκηση με τον Ασαμόα.\n20′ Πρώτη καλή στιγμή στον αγώνα, για τον Εθνικό. Μετά από εκτέλεση φάουλ του Πηλέα, η μπάλα έφτασε στον Τολεμές που έκανε από καλή θέση του σουτ, έδιωξε σε κόρνερ πάνω στη γραμμή ο Κοβάσεβιτς.\n23′ Συρτό αδύναμο σουτ του Ασαμόα, μπλόκαρε εύκολα ο Μπογκατίνοφ.\n35′ Καλή φάση για τη Δόξα. Ο Εμπραλίτζε εκτέλεσε το κόρνερ στο πρώτο δοκάρι, εκεί που ήταν ο Κοβάσεβιτς. Με τακουνάκι προσπάθησε να απειλήσει, το σουτ του όμως πήγε στην εξωτερική πλευρά των δικτύων.\n36′ Μεγάλη ευκαιρία για τον Εθνικό. Ο Γκόρουπετς γύρισε από δεξιά στον Ζάκπα, που από πολύ κόντα δεν πρόλαβε να μπει στην πορεία της μπάλας και να της δώσει πορεία προς τα δίκτυα.\n37′ Νέα μεγάλη χαμένη φάση για τους φιλοξενούμενους, ξανά με τον Ζάκπα. Μετά από εκτέλεση κόρνερ του Κουντόμπιακ, ο επιθετικός του Εθνικού βρέθηκε αμαρκάριστος στο πίσω δοκάρι. Η κεφαλιά του έφυγε έξω.\n42′ Τελική προσπάθεια για τη Δόξα. Σουτ στην κίνηση του Εμπραλίτζε, μετά από γύρισμα του Μέσκα, ψηλά άουτ.\n46′ Διπλή αλλαγή για τη Δόξα, Χριστοφή και Σάσι στις θέσεις των Στυλιανού και Ασαμόα αντίστοιχα. Αναγκαστική η αλλαγή για του Κύπριου ακραίου αμυντικού που ένιωσε ενοχλήσεις.\n48′ Ατομική ενέργεια του Σάσι, έπαιξε το ένα-δύο με τον Σαντίκ στην περιοχή και έκανε το σουτ, μπλόκαρε με δεύτερη προσπάθεια ο Μπογκατίνοφ.\n49′ Γύρισμα του Γκόρουπετς που μπήκε στην περιοχή, έξω το σουτ του Μ. Ηλία.\n50′ Πρώτη αλλαγή και για τον Εθνικό, Ασούμπρε αντί Αμπντουλάγιεφ.\n56′ Πολύ καλή στιγμή για τη Δόξα. Με τον Σάσι που μπήκε στην περιοχή από δεξιά, πέρασε τον Γκόρουπευς και έκανε το σουτ. Έδιωξε σε κόρνερ ο Μπογκατίνοφ.\n57′ Σουτ του Σαντίκ μετά από εκτέλεση κόρνερ, μπήκε στην πορεία της μπάλας ο Αντενόν, μεγάλη απόκρουση του Μπογκατίνοφ πάνω στη γραμμή.\n59′ Διπλή αλλαγή για τον Εθνικό, Ελουντού και Φόλμπρεχτ εντός, Τολεμές και Ζάκπα εκτός.\n63′ Κίτρινη κάρτα στον Αντενόν για φάουλ στον Περατικό.\n64′ Πολύ μακρινή απευθείας εκτέλεση φάουλ του Πηλέα, δύσκολα και εντυπωσιακά σε κόρνερ ο Πρινιωτάκης.\n67′ Στη θέση του Μέσκα ο Μπαλντέ.\n72′ Κεφαλιά του Αντενόν μετά από εκτέλεση κόρνερ του Αντάμοβιτς, ελάχιστα έξω η μπάλα.\n74′ Έβγαλε την κεφαλιά του Μ. Ηλία ο Πρινιωτάκης.\n75′ Τεράστια ευκαιρία για τη Δόξα με τον Σαντίκ. Ο Φινλανδος δέχτηκε την πάσα από τον Εμπραλίτζε και από πολύ κοντά έστειλε τη μπάλα πάνω από τα δοκάρια.\n77′ Σουτ του Μπαλντέ από το ύψος της περιοχής, άουτ.\n81′ Κίτρινη κάρτα στον Περατικό για φάουλ στον Μπαλντέ.\n84′ Γκολ για τη Δόξα, με τον Σάσι όμως ακυρώνεται. Μετά από σουτ του Μπαλντέ, η μπάλα έφτασε στον Τυνήσιο επιθετικό και από κοντά πλάσαρε εύστοχα τον Μπογκατίνοφ. Ακυρώθηκε το γκολ από το VAR για οφσάιντ στο ξεκίνημα της φάσης, πριν ακόμα η μπάλα φτάσει στον Μπαλντέ.\n90+1′ Κίτρινη κάρτα στον Γκόρουπετς για φάουλ στον Αντάμοβιτς.\n90+2′ Πρόβλημα αντιμετωπίζει ο διαιτητής Αργυρού. Μπαίνει ο γιατρός στο γήπεδο.


Τα Θεοφάνεια στην Δαφνοσπηλιά | Δαφνοσπηλιά Καρδίτσας\nΕπαγγέλματα του χωριού\nΤο έθιμο της γουρνοχαράς\nΤο χωριό / σήμερα\nΜοναστήρι αφιερωμένο στη «Γέννηση της Θεοτόκου».\nΤο εκκλησάκι του Αγίου Αθανασίου.\nΤο μοναστήρι του Σωτήρος\nΦράγμα στα σύνορα Δαφνοσπηλιάς-Καλλιφωνίου\nΑνέγερση μνημείου (Δεκέμβριος 2005)\nΔημοσιεύματα σε τοπικές εφημερίδες\nΔρομολογούν σύσταση ομάδας παραγωγών για να διασφαλίσουν τα συμφέροντά τους.\nΜπλόκο στο οινοποιείο της ΕΑΣΚ από τους απλήρωτους παραγωγούς σταφυλιών.\nΠαραμένουν απλήρωτοι οι σταφυλοπαραγωγοί του νομού.\nΔεν κάνουν πίσω οι απλήρωτοι σταφυλοπαραγωγοί της Καρδίτσας.\nΔιαφημιστική καταχώριση για τη Γιορτή Σταφυλιού.\nΤα επτά αγγελούδια. Πως σκοτώθηκαν στην Δαφνοσπηλιά 7 αθώα παιδιά (7-6-1947). Μαρτυρία της Αντιγόνης Αγγελάκη-Μάντη.\nΔιαφημιστική καταχώρηση για το πανηγύρι παραμονές του Αγίου Πνεύματος.\nΕπιτυχία σημείωσε και φέτος το πανηγύρι στη Δαφνοσπηλιά.\nΜε επιτυχία η Γιορτή Σταφυλιού που πραγματοποιήθηκε στην Δαφνοσπηλιά.\nΑγιασμός των υδάτων στην Δαφνοσπηλιά.\nΕορτασμός των Φώτων και κοπή πίτας.\nΗ Καθαρά Δευτέρα στην Δαφνοσπηλιά.\nΜεγάλη επιτυχία σημείωσε η Γιορτή Σταφυλιού Δαφνοσπηλιάς.\nΗ Δαφνοσπηλιά του χθες και του σήμερα.\nΑναβαθμίζεται η γιορτή σταφυλιού\nΕκδηλώσεις του Μορφωτικού Συλλόγου.\nΕκδήλωση του Μορφωτικού Συλλόγου στην Αθήνα.\nΠλούσιο το πρόγραμμα δραστηριοτήτων του Μορφωτικού Συλλόγου Δαφνοσπηλιάς.\nΧριστουγεννιάτικη γιορτή στο δημοτικό σχολείο.\nΕκδήλωση του Μορφωτικού Συλλόγου Δαφνοσπηλιάς.\nΕπιτυχία σημείωσε η βραδιά νεολαίας στο Δ.Δ. Δαφνοσπηλιάς.\nΑ. Ε. Δάφνης\nΑγωνιστική περίοδος 2012-2013.\nΑγωνιστική περίοδος 2011-2012.\nΠρόγραμμα Β΄ Ερασιτεχνικής (2ος όμιλος)\nΒαθμολογία Β΄ Ερασιτεχνικής (2ος όμιλος)\nΑγωνιστική περίοδος 2010-2011\nΠρόγραμμα Β’ Ερασιτεχνικής (2ος όμιλος)\nΤελική βαθμολογία Β’ Ερασιτεχνικής (2ος όμιλος)\nΟ ποταμός Καλέντζης\nΟι πηγές του χωριού\nΣτα σοκάκια του χωριού\nΤο γήπεδο και η ποδοσφαιρική ομάδα του χωριού\nΤο μπακάλικο του κυρ Πέτρου, από το 1874…\nΠανοραμικές φωτογραφίες του χωριού\nΚάτι “μαγειρεύεται” γύρω από τα καζάνια του χύμα τσίπουρου!\nΠροσπάθειες για τη συντήρηση της παλαιάς τοξωτής γέφυρας του χωριού.\nΔημόσιος διάλογος σχετικά με τη δημιουργία ΧΥΤΑ στη θέση «Δίρεμα»\nΕτήσιες δραστηριότητες του Συλλόγου\nΓια αυτόν τον ιστότοπο\nΓιορτή Σταφυλιού 2014\nΓιορτή Σταφυλιού 2013\nΓιορτή Σταφυλιού 2012\nΓιορτή σταφυλιού 2011\nΓιορτή σταφυλιού 2010\nΓιορτή σταφυλιού 2009\nΓιορτή σταφυλιού 2005\nΓιορτή σταφυλιού 2004\nΓιορτή σταφυλιού 2003\nΓιορτή σταφυλιού 1991\nΓιορτή σταφυλιού 1984\n← Ο ετήσιος χορός του Μορφωτικού Συλλόγου\nΚαθαρά Δευτέρα στην Δαφνοσπηλιά →\nΙαν. 6 2017\nΜε κάθε επισημότητα γιορτάστηκαν τα Θεοφάνεια στο χωριό μας. Λόγω των κακών καιρικών συνθηκών δεν πήγαμε στο ποτάμι. Μετά τον αγιασμό των υδάτων που έγινε στην εκκλησία, ο Μορφωτικός Σύλλογος πραγματοποίησε την ετήσια γενική συνέλευση και κοπή πίτας στο κατάστημα του Τσέτσα Γεωργίου. Ο πρόεδρος του Συλλόγου κ. Τσέτσας Ηλίας έκανε ένα απολογισμό της δράσης για το έτος 2016 και παρουσίασε τον προγραμματισμό για το 2017. Ευχές στους χωριανούς έδωσε και ο πρόεδρος της Κοινότητας κ. Κώστας Καρακώστας.\nΟ τυχερός που κέρδισε μία χρυσή λίρα (πάντα μετά από κλήρωση των, ταμειακώς εντάξει, μελών) ήταν ο δάσκαλος Νίκος Ευαγγελίου, το δε φλουρί -που αντιστοιχούσε σε ένα δώρο- κέρδισε η Ευαγγελία Γκαβαρδίνα, εγγονή του Κώστα Σκούρα. Σε όλους δε ο Σύλλογος κέρασε καφέ, αναψυκτικό και χυμούς.\nBy Μορφωτικός Σύλλογος  Posted in Θρησκευτικές γιορτές,Μορφωτικός Σύλλογος\nΜέσα από αυτό το blog ο Μορφωτικός Σύλλογος Δαφνοσπηλιάς "Το Βελέσι" αποσκοπεί στην ενημέρωση των συγχωριανών μας και την προβολή του χωριού μας. Σε αυτή την προσπάθεια θα θέλαμε και τη δικιά σας βοήθεια με την αποστολή νέων, σχολίων, κειμένων και φωτογραφιών στο email dafnospilia@hotmail.com.\nΜπορείτε να επικοινωνήσετε με τον πρόεδρο του Μορφωτικού Συλλόγου, ΚΑΡΑΚΩΣΤΑ ΠΑΝΑΓΙΩΤΗ,στο τηλέφωνο 6942431591.\nΛογαριασμός για τη συνδρομή ή οικονομική ενίσχυση του Συλλόγου\nΛογαριασμός για την κατάθεση της ετήσιας συνδρομής στο Σύλλογο (που είναι 10 ευρώ) ή για οποιαδήποτε άλλη οικονομική ενίσχυση: Εθνική Τράπεζα, 368/006822-58\nΣυμπληρώστε το email σας για να σας ενημερώνουμε αυτόματα για κάθε νέα ανάρτηση για το χωριό μας.\nΣαν καρτ ποστάλ…\n2013, πανηγύρι Αγ. Τριάδας\n2014, Αυγουστιάτικη πανσέληνος\nΟμάδα Δαφνοσπηλιάς Καρδίτσας στο facebook. Μιά ομάδα, συνέχεια αυτής που έφτιαξε ο Βασίλης ο Κουτής και που δυστυχώς δεν υπάρχει πιά. Φιλοξενεί φωτογραφίες, ειδήσεις, εκδηλώσεις, δραστηριότητες του Μορφωτικού συλλόγου και ό,τι αφορά τη Δαφνοσπηλιά.\nΤο περιοδικό Βελεσιώτικα αποτελεί μία απόπειρα πολιτιστικής καταγραφής και έρευνας για την Δαφνοσπηλιά Καρδίτσας. Πρόκειται για το προϊόν μίας προσπάθειας ενός συγχωριανού μας η οποία ξεκίνησε το καλοκαίρι του 2011 (και βρίσκεται σε εξέλιξη) με σκοπό την διερεύνηση και την καταγραφή των πολιτιστικών, ιστορικών και κοινωνικών χαρακτηριστικών της κοινότητας των ανθρώπων που ζουν στο χωριό.\nΓια περισσότερα μπορείτε να ανατρέξετε στο site του περιοδικού.\nΜάιος 2013, τεύχος #3\nΑύγουστος 2012, τεύχος #2\nΙούνιος 2012, τεύχος #1\nΘεματικό αρχείο Επιλογή κατηγορίας Έθιμα (2) ΑΕ Δάφνη (4) Αθλητισμός (18) Αμπελουργία (6) Αμπελουργικός συνεταιρισμός Ο Διόνυσος (10) Ανακοινώσεις (31) Γιορτή Σταφυλιού (20) Δραστηριότητες (21) Διαδρομές (2) Επισκέψεις προσκόπων (3) ΕΑΣ Καρδίτσας (3) Εκδρομές (8) Εκδηλώσεις (30) Θρησκευτικές γιορτές (44) Θεματικές ενότητες (1) Ιστορία (3) Καθημερινότητα (38) Λαογραφικό Μουσείο (3) Μαρτυρίες (1) Μορφωτικός Σύλλογος (71) Νεολαία (1) Παραδοσιακά τραγούδια (3) Πανηγύρια (15) Περιοδικό (2) Σταφύλι (15) Στιγμές από το χωριό (14) Συνεταιρίζεσθαι (2) Τσίπουρο (5) Τύπος (2) Τετράδιο (2) Τοποθεσίες (9) Υποδομή (6) Χορευτικό (16) Uncategorized (3)\nΜορφωτικός Σύλλογος στο Ο ετήσιος χορός του Μορφωτικού Συλλόγου\nΗλίας Ζαχαρόπουλος στο Ο ετήσιος χορός του Μορφωτικού Συλλόγου\nΣεραφειμ Ζάχος στο Λίγες ώρες πριν την Γιορτή Σταφυλιού\nΑΕ Δάφνη (4)\nΑμπελουργικός συνεταιρισμός Ο Διόνυσος (10)\nΓιορτή Σταφυλιού (20)\nΕπισκέψεις προσκόπων (3)\nΕΑΣ Καρδίτσας (3)\nΘρησκευτικές γιορτές (44)\nΜορφωτικός Σύλλογος (71)\nΠαραδοσιακά τραγούδια (3)\nΣτιγμές από το χωριό (14)


Έξυπνο Φιλμ για Παράθυρα και Τζάμια - New Tech Store - Online Eshop\nΑρχική σελίδαΈξυπνο ΣπίτιΈξυπνες Οικιακές ΣυσκευέςΈξυπνο Φιλμ Μεμβράνη για Παράθυρα (10 εκ. Χ 8 εκ.)\nΈξυπνες Οικιακές Συσκευές, Έξυπνο Σπίτι, Πράσινες Τεχνολογίες\nΈξυπνο Φιλμ Μεμβράνη για Παράθυρα (10 εκ. Χ 8 εκ.)\nΑπολαύστε τη νέα εποχή στα μοντέρνα συστήματα σκίασης και φωτισμού. Απαλλαγείτε από βαριές κουρτίνες και στόρια και ρυθμίστε το φωτισμό του σπιτιού ή/και της επιχείρησής σας με ένα μόνο κλικ! Απλώς εφαρμόστε το Έξυπνο Φιλμ Μεμβράνη για Παράθυρα και αποκτήστε τον έλεγχο στο φωτισμό του χώρου σας. Μειώνει τη ζέστη από το εξωτερικό περιβάλλον και κρατάει μακριά τα αδιάκριτα βλέμματα. Είναι φτιαγμένο από ασφαλή υλικά, ελαφρύ και η πυκνότητά του είναι μόνο 38 χιλιοστά. Αυτό του δίνει μεγάλο βαθμό διαφάνειας και διασφαλίζει ένα εκλεπτυσμένο και εργονομικό αποτέλεσμα. Η χαμηλή κατανάλωση ενέργειας και τα οικολογικά υλικά του αποτελούν πρόσθετο πλεονέκτημα. Μπορείτε να το εφαρμόσετε εύκολα, ακολουθώντας τις οδηγίες, και δεν χρειάζεται συντήρηση. Ο χρόνος απόκρισης, από το Off στο On, είναι άμεσος και λιγότερος από ένα δευτερόλεπτο, και όταν το κοιτάτε στην ευθεία δε μπορείτε καν να διακρίνεται την ύπαρξή του. Αποκτήστε τώρα αυτό το φουτουριστικό προϊόν στο NewTechStore!\nModel Name: Smart Film\nWindow Foils Type: Stickers\nSpecial Features: Magic effect from opaque to transparent\nMaterial Type: PDLC\napplication: office parition/hotel/project/bathroom/car\nfeature: from clear to opawindow glasses smartddque\nΚωδικός προϊόντος: 8327-000000488 Κατηγορίες: Έξυπνες Οικιακές Συσκευές, Έξυπνο Σπίτι, Πράσινες Τεχνολογίες Ετικέτες: έξυπνη μεμβράνη παραθύρων, συστήματα σκίασης, φιλμ για παράθυρα, φιλμ για υαλοπίνακες\nΓίνε ο πρώτος που θα αξιολογήσει “Έξυπνο Φιλμ Μεμβράνη για Παράθυρα (10 εκ. Χ 8 εκ.)” Ακύρωση απάντησης\nS60 Ρομπότ Καθαρισμού Γυαλιού Παραθύρων με Τηλεχειρισμό\n€132.00 €163.90 Με ΦΠΑ\nΑυτόματος Τροφοδότης Κατοικίδιων Ζώων με Εγγραφή Φωνητικών Μηνυμάτων και Οθόνη LCD\nΟ ιδιοκτήτης των κατοικίδιων ζώων ηχογραφεί ήχους για να καλέσει το κατοικίδιο ζώο κατά την ώρα του γεύματος. Μεγάλη οθόνη LCD εμφανίζει την τρέχουσα ώρα, τα προγραμματισμένα γεύματα, το μέγεθος του γεύματος και το γεύμα που σερβιρίστηκε. Μπορεί να προγραμματιστεί να τροφοδοτήσει ποσότητες από ¼ του φλιτζανιού έως 3 φλιτζάνια, σε 3 επιλεγμένα γεύματα κάθε μέρα. Λειτουργεί ως συσκευή αποθήκευσης τροφίμων για να διατηρείτε τα τρόφιμα στεγνά και φρέσκα.\n€33.60 €42.00 Με ΦΠΑ\n€12.80 €16.25 Με ΦΠΑ\n€384.00 – €414.00 Με ΦΠΑ


Προϊόντα :: Λάστιχα και ανταλλακτικά για χύτρες :: Fissler :: Πλαϊνή χειρολαβή FISSLER CORONAL. Primato 80.55.52.36\nΑρχική ΣελίδαΠροϊόνταΛάστιχα και ανταλλακτικά για χύτρεςFisslerΠλαϊνή χειρολαβή FISSLER CORONAL. Primato 80.55.52.36\n51 από 108\nΠλαϊνή χειρολαβή FISSLER CORONAL. Primato 80.55.52.36\nΚΩΔΙΚΟΣ (SKU): 80.55.52.36\nΗ χειρολαβή αυτή ταιριάζει σε χύτρες Fissler - 1110126640, CORONAL νέου τύπου, VITA QUICK νέου τύπου.\nΚαλό είναι να συγκρίνετε το παλιό σας ανταλλακτικό με τη χειρολαβή της φωτογραφίας για να διαπιστώσετε εάν πρόκειται για το ίδιο ανταλλακτικό.


Q. Έκανα μια συνταγή κέικ σφουγγάρι που κάνει δύο διπλάστρώματα κέικ. Δεν χρειάζομαι πραγματικά δύο κέικ ταυτόχρονα, γι 'αυτό θα ήθελα να παγώσω μια κέικ σφουγγαριών για αργότερα. Με αυτόν τον τρόπο μπορώ να πάρω διπλάσια από τη συνταγή! Δεν είμαι σίγουρος αν η υγρασία ενός κέικ από σφουγγάρι θα σταθεί μέχρι να παγώσει ή αν θα πάρει όλα τα μανιτάρια μόλις αποψυχθεί. Πρέπει να το παγώσω με το γέμισμα και την επικάλυψη ή θα πρέπει να το παγώ απλά; Ποιος είναι ο καλύτερος τρόπος για να παγώσετε μια κέικ σφουγγαριών; Μπορείτε να παγώσετε ένα κέικ σφουγγαριών;\nΜπορείτε να παγώσετε κέικ σφουγγάρι;\nΕΝΑ. Ναι, μπορείτε να παγώσετε κέικ σφουγγάρι! Προτείνω να το καταψύξετε αν είναι εφικτό και να προσθέσετε γαρνιτούρες και να γεμίσετε αργότερα, αλλά αν είναι ήδη συναρμολογημένο, το κέικ από σφουγγάρι μπορεί να καταψυχθεί με γαρνιτούρες και όλα. Ακούγεται σαν να μην συναρμολογήσατε ακόμα το κέικ του σφουγγαριού σας, γι 'αυτό θα περιγράψω τις οδηγίες για την κατάψυξη ενός απλού κέικ σφουγγαριών.\nΠώς παγώνεις κέικ με σφουγγάρι;\nΨήστε το κέικ του σφουγγαριού σύμφωνα με τη συνταγή,και στη συνέχεια αφήστε το να κρυώσει εντελώς. Αυτό το βήμα είναι σημαντικό, γιατί αν παγώσετε ένα κέικ σφουγγάρι που είναι ακόμη ζεστό, θα πάει άγριο όταν αποψυχθεί. Μόλις το κέικ του σφουγγαριού κρυώσει πλήρως, τυλίξτε το σε ένα διπλό στρώμα πλαστικού περιτυλίγματος. Στη συνέχεια, καλύψτε με αλουμινόχαρτο. Τυλίξτε κάθε στρώμα ξεχωριστά για να αποφύγετε τη συγκόλλησή του όταν ξεπαγώσει. Στη συνέχεια τοποθετήστε τα στρώματα κέικ σφουγγάρι σε μεγάλους σάκους καταψύκτη ή σε ένα κουτί κέικ για να αποφευχθεί η θραύση τους στην κατάψυξη. Το κατεψυγμένο κέικ από σφουγγάρι πρέπει να παραμείνει στην κατάψυξη για έως και τρεις μήνες.\nΓια να ξεπαγώσετε το κατεψυγμένο κέικ από σφουγγάρι, αφαιρέστε το κέικ απότην κατάψυξη και αφήστε να ξεπαγώσει σε θερμοκρασία δωματίου για αρκετές ώρες. Για να αποφύγετε το πλαστικό περιτύλιγμα να κολλήσει στον κέικ μόλις αποψυχθεί, ξετυλίξτε τα κέικ ενώ εξακολουθείτε να καταψύχετε και να ξεπαγώσετε σε μια συρμάτινη σχάρα στον πάγκο. Μόλις η κέικ του σφουγγαριού καταψυχθεί τελείως και έχει φτάσει σε θερμοκρασία δωματίου, μπορείτε να προσθέσετε το γέμισμα και να συγκεντρώσετε τα στρώματα. Κορυφή με την αγαπημένη σας επικάλυψη και σερβίρετε.\nΕάν σχεδιάζετε να παγώσετε το κέικ σφουγγάρι που απομένει, κόψτετο κέικ σε μεμονωμένες φέτες σερβιρίσματος και τυλίξτε σε πλαστικό περικάλυμμα, χρησιμοποιώντας οδοντογλυφίδες για να σταματήσετε το κάλυμμα από το κάλυμμα. Τοποθετήστε τις φέτες σε σκληρά κιβώτια ασφαλή κατάψυξη και παγώστε μέχρι να είναι έτοιμα για κατανάλωση. Ξεπαγώστε σε θερμοκρασία δωματίου για περίπου μία ώρα πριν το φάτε. Μην ανακατεύετε προηγουμένως κατεψυγμένο κέικ σφουγγαριών, ιδιαίτερα ένα που έχει καταψυχθεί με γέμιση ή επικάλυψη.


Μιχάλης Μητρούσης: Εσπευσμένα στο νοσοκομείο μετά από εγκεφαλικό επεισόδιο\n5-12-2018 - 9:49πμ\nΟ Μιχάλης Μητρούσης υπέστη εγκεφαλικό επεισόδιο και μεταφέρθηκε στο νοσοκομείο.\nΛίγες ώρες πριν την επίσημη παράσταση της «Λωξάντρας» που πρωταγωνιστεί υπέστη ισχαιμικό εγκεφαλικό επεισόδιο το μεσημέρι της Τρίτης και μεταφέρθηκε εσπευσμένα στο νοσοκομείο σύμφωνα με δημοσίευμα της εφημερίδας espresso.\nΟι γιατροί του έκαναν μια σειρά εξετάσεων ενώ ήδη είναι καλύτερα και θα χρειαστεί κάποιες ημέρες ξεκούραση. Στο πλευρό του από την πρώτη στιγμή η κόρη του, Μαρίλια και η πρώην σύζυγός του και γνωστή ηθοποιός, Ρουμπίνη Βασιλακοπούλου.\nΔΗΜΟΦΙΛΕΣ Ενοχλημένη η Έλλη Τρίγγου: Είναι ασύλληπτο αυτό που συμβαίνει


Portnet - Το Σάββατο 10 Ιουνίου ανοίγουν οι λουτροπηγές των "Αγίων Αναργύρων" στα Μέθανα\nΤο Σάββατο 10 Ιουνίου ανοίγουν οι λουτροπηγές των "Αγίων Αναργύρων" στα Μέθανα\nPrevious Article Δημοπράτηση για το λιμάνι του Πόρου\nNext Article Έργα στο λιμάνι της Αγίας Μαρίνας στην Αίγινα\nΤο υδροθεραπευτήριο "'Αγιοι Ανάργυροι" που λειτουργεί μέσα στο ξενοδοχείο "ΑΙ ΠΗΓΑΙ" στην είσοδο της Λουτρόπολης των Μεθάνων θα αρχίσει να λειτουργεί για την εφετινή καλοκαιρινή σαιζόν το Σάββατο 10 Ιουνίου.\nΤην ανακοίνωση αυτή έκανε μετά από ερώτηση που του έθεσε το WWW.MYMETHANA στον ιδιοκτήτη του κ. Γ. Νάνο, ο οποίος υπογράμμισε ότι "τα Μέθανα είναι έτοιμα να υποδεχθούν όλους τους λουόμενους που έχουν προγραμματίσει να κάνουν ιαματικά μπάνια στα Μέθανα".\nΕπισημαίνει ότι εντός του ξενοδοχείου ΑΙ ΠΗΓΑΙ λειτουργεί το υδροθεραπευτήριο «ΑΓΙΟΙ ΑΝΑΡΓΥΡΟΙ» με την ομώνυμη ιαματική πηγή. Οι επισκέπτες του μπορούν να κάνουν ΦΥΣΙΚΑ λουτρά, ΘΕΡΜΑ λουτρά και ΥΔΡΟΜΑΣΑΖ, τα οποία ενδείκνυνται για χρόνιες παθήσεις, όπως ρευματικά, αρθρίτιδες, νευραλγίες, ισχιαλγίες, παθήσεις του αυχένα, δερματοπάθειες και γυναικολογικές παθήσεις.\nΣτο υδροθεραπευτήριο λειτουργεί εξωτερική θερμαινόμενη πισίνα [υπερχείλισης – υδρομασάζ] με ιαματικό νερό, όπως επίσης και αίθουσα μασάζ – φυσικοθεραπείας και αίθουσα αποδυτηρίων. Υπάρχει, επιπλέον, ιατρός για την προβλεπόμενη ιατρική εξέταση και παρακολούθηση των πελατών καθ’ όλη τη διάρκεια της λουτροθεραπείας τους.\nΤο υδροθεραπευτήριο «ΑΓΙΟΙ ΑΝΑΡΓΥΡΟΙ» λειτουργεί σύμφωνα με τους επιστημονικούς κανόνες της υδροθεραπευτικής. Δέχεται και εξωτερικούς πελάτες, λειτουργεί από Ιούνιο έως τέλη Οκτωβρίου (αναμένεται συνεχής λειτουργία). Είναι συμβεβλημένο με όλα τα ασφαλιστικά ταμεία, όπως επίσης και με το πρόγραμμα του θεραπευτικού τουρισμού. Το ξενοδοχείο «ΑΙ ΠΗΓΑΙ» και το υδροθεραπευτήριο «ΑΓΙΟΙ ΑΝΑΡΓΥΡΟΙ» σας περιμένουν να μας επισκεφθείτε και να αφεθείτε στην ευεργετική επίδραση του ιαματικού νερού.\nMε θέα στο Σαρωνικό κόλπο το ιστορικό ξενοδοχείο «ΑΙ ΠΗΓΑΙ» είναι δείγμα αρχιτεκτονικής του μεσοπολέμου. Λειτουργεί από το 1936 και είναι ξενοδοχείο Α’ κατηγορίας. Συνώνυμο με τη συστηματική αξιοποίηση των ιαματικών πηγών των Μεθάνων, έχει φιλοξενήσει σπουδαίες προσωπικότητες, όπως προκύπτει από το βιβλίο πελατών του. Πρόσφατα ανακαινισμένο, το ξενοδοχείο και το υδροθεραπευτήριο «ΑΓΙΟΙ ΑΝΑΡΓΥΡΟΙ» προσφέρουν όλες τις σύγχρονες ανέσεις και εξυπηρέτηση υψηλού επιπέδου. Το ξενοδοχείο «ΑΙ ΠΗΓΑΙ» και το υδροθεραπευτήριο «ΑΓΙΟΙ ΑΝΑΡΓΥΡΟΙ» σας περιμένουν να μας επισκεφθείτε και να αφεθείτε στην ευεργετική επίδραση του ιαματικού νερού. Ιδανικό για όσους επιθυμούν να κάνουν ιαματικά λουτρά και όχι μόνο.


Για τη WIND και τη Forthnet και το ενδιαφέρον της United Media/ BC Partners έχουμε γράψει πολλές φορές και τώρα η ιστορία επανέρχεται δυναμικά στα οικονομικά sites.\nΠριν από ένα χρόνο η δήλωση του Νίκου Σταθόπουλου στην “Καθημερινή” ήταν πως δεν υπάρχει ενδιαφέρον για τη WIND, αλλά από τότε φαίνεται πως άλλαξαν κάποια δεδομένα\nκαθώς η CEO της Forthnet Viktoriya Boklag επανέφερε το θέμα κατά τη διάρκεια της πρόσφατης συνέντευξης Τύπου.\n**Πρόσωπο με πολυετή εμπειρία στην τηλεόραση ο Σωτήρης Ξενάκης, στην παρουσίαση των ειδήσεων και των ενημερωτικών εκπομπών.\n**Βρίσκεται στη …γειτονική, στο Mega, πόρτα των “Παραπολιτικών” και ενώ το κανάλι αναζητάει πρόσωπα για τον ενημερωτικό τομέα\n**Απορία: Ο Γιάννης Πρετεντέρης (“Ψυχρός Εμφύλιος”)θα βγαίνει κάθε βράδυ στο δελτίο ειδήσεων;\n**Πρόσφατα η πλειοψηφία της ΕΣΗΕΑ αρνηθήκε να εγγράψει ως μέλος της μια γυναίκα δημοσιογράφο με μονογονεική οικογένεια με το επιχείρημα πως είναι άνω των 50 ετών, εφαρμόζοντας πρακτική ηλιακιακού ρατσισμού!\nΔύο μέρες πριν, η ΕΣΗΕΑ με μακροσκελή της ανακοίνωση μόλις 3 μήνες μετά τη δολοφονία της Καρολάιν ήρθε να δηλώσει πόσο ανησυχεί για τις γυναικοκτονίες και πόσο μεγάλο ενδιαφέρον έχει για τις γυναίκες!\n**Καμία ντροπή φυσικά. Αλλά για πρώτη φορά παράταξη που δηλώνει πως είναι αριστερή (και συνεργάζεται αρμονικά με την ΝΔ) αποκλείει γυναίκες από την εγγραφή τους στο δημοσιογραφικό σωματείο.\nFiled Under: ΑΙΧΜΕΣ Tagged With: Viktoriya Boklag, WIND, γυναίκες, γυναικοκτονίες, ΕΣΗΕΑ, Νικόλαος Σταθόπουλος


"Ο πατέρας μου με βίαζε από τα 14 μου χρόνια" - OΛΑ ΘΕΣΣΑΛΟΝΙΚΗ !!! "Ο πατέρας μου με βίαζε από τα 14 μου χρόνια" | OΛΑ ΘΕΣΣΑΛΟΝΙΚΗ !!!\n"Ο πατέρας μου με βίαζε από τα 14 μου χρόνια"\nΌπως ανέφερε η τελευταία, υπό αυτές τις συνθήκες εκείνη αποφάσισε να εγκαταλείψει το σπίτι παίρνοντας μαζί της και τα δύο τους παιδιά, ενώ κατά καιρούς φέρεται να φιλοξενείτο σε ξενώνα κακοποιημένων γυναικών. Η ίδια φέρεται στο μεσοδιάστημα να είχε συνάψει σχέση με άλλο άνδρα με τον οποίο απέκτησε παιδί. Κατόπιν παρότρυνσης όμως του γιου τους -ο οποίος ήταν εκείνος που βρήκε νεκρό τον 49χρονο το βράδυ της περασμένης Κυριακής- επέστρεψαν στο σπίτι όπου ζούσαν επί της οδού Ιθάκης στον Εύοσμο, δυτικά της Θεσσαλονίκης.\nΗ κατάσταση φέρεται να έφτασε σε αδιέξοδο. Η οικογενειακή τραγωδία κορυφώθηκε το πρωί της περασμένης Κυριακής, όταν μάνα και κόρη κατηγορούνται ότι μπήκαν στο υπνοδωμάτιο του άνδρα όπου αφού τον ακινητοποίησαν του κατάφεραν αλλεπάλληλες θανατηφόρες μαχαιριές στο λαιμό και χτυπήματα στο πρόσωπο.\nΣτη συνέχεια κατηγορούνται ότι επιχείρησαν να αποπροσανατολίσουν τις έρευνες της Αστυνομίας αναστατώνοντας το σπίτι ενώ πέταξαν το μαχαίρι σε φρεάτιο ομβρίων υδάτων στην ανατολική Θεσσαλονίκη.\nOΛΑ ΘΕΣΣΑΛΟΝΙΚΗ !!!: "Ο πατέρας μου με βίαζε από τα 14 μου χρόνια"


agrinio-sport: Τι είπε ο Καραγεωργίου\nΤι είπε ο Καραγεωργίου\nΓια τα συμπεράσματά του από τον αγώνα με τον ΠΑΣ:\n«Είμαι ικανοποιημένος από την προσπάθεια που έγινε. Όλοι προσπάθησαν, έτρεξαν, αγωνίστηκαν, κουράστηκαν. Όμως υπήρξαν σημεία του παιχνιδιού που είχαμε κενά και πρέπει να διορθωθούν. Έχω την αίσθηση ότι ο χρόνος θα δουλέψει για εμάς, θα μας βοηθήσει να ξεπεράσουμε τέτοια προβληματάκια. Με την προσθήκη κάποιων άλλων παιδιών που περιμένουμε όσο το δυνατόν γρηγορότερα να έρθουν στην ομάδα, έτσι ώστε να βγαίνει μέσα από το σύνολο μια καλή απόδοση και να μπορούμε να κερδίζουμε τα παιχνίδια».\nΓια τις μεταγραφές που περιμένει:\n«Γίνεται προσπάθεια μεγάλη από όλους μας. Από μένα, από τους διοικούντες, από τους πάντες. Να φέρουμε παιδιά τα οποία, όμως, θα πληρούν τις προϋποθέσεις αυτές που θέλω εγώ. Πολλές φορές αντιμετωπίζουμε δυσκολίες. Γιατί, όπως ξέρετε, η Β’ Εθνική είναι μια δυσκολία. Από την άλλη αντιμετωπίζουμε οικονομική δυσκολία και από την άλλη ενδεχομένως αυτοί που μας προτείνονται ή αυτοί που δοκιμάσαμε, δεν είναι της λογικής που θέλουμε. Γι’ αυτό και δεν έχει γίνει το τελευταίο διάστημα μεταγραφή. Καθημερινά είμαστε σε συνεχόμενη επαφή. Ελπίζω πολύ σύντομα μία ή δύο περιπτώσεις θα τις ολοκληρώσουμε και προχωράμε».\nΓια το αν η μετάθεση της πρεμιέρας είναι μια ανάσα για τον ίδιο:\n«Με τη λογική ότι μας λείπουν βασικοί κατά την άποψή μου παίκτες, είναι καλό. Αλλά με αυτά που συμβαίνουν στο ελληνικό ποδόσφαιρο, δεν θέλω να γίνονται αναβολές και να υπάρχουν καθυστερήσεις. Είμαι άνθρωπος που αγαπάει το ποδόσφαιρο και θέλω να συμβαίνουν σωστά πράγματα. Μέσα απ’ αυτή τη διαδικασία μπορεί να επωφεληθούμε, αλλά, επαναλαμβάνω, δεν θα το ‘θελα».\nΓια τα νέα παιδιά που έδειξαν ότι πρέπει να πάρουν ευκαιρίες:\n«Αυτό μου έδειξαν και εμένα. Αν όχι όλα, κάποια παιδιά. Ότι έχουν τη δυνατότητα να δώσουν κάποια πράγματα και ίσως και περισσότερα. Μπορεί να είναι λίγο νωρίς, αλλά αυτό βλέπω μέχρι τώρα. Ελπίζω να συνεχίσουν έτσι, με αυτή τη διάθεση, με αυτή την όρεξη. Θα έρθουν και έμπειροι, οπότε θα τους αφαιρεθεί χρόνος, αλλά ο καλός ο παίκτης είτε είναι μικρός είτε μεγάλος, τον βρίσκει τον χρόνο του».\nΑναρτήθηκε από ΧΡΗΣΤΟΣ στις 9:47 π.μ.\nΕτικέτες Καραγεωργίου, Παναιτωλικός\nΤι γίνεται με τους μικρούς\nΔείτε τον αγώνα Καλλονή - Παναιτωλικός\nΌχι από Παναιτωλικό!\nΙσοπαλία στη Μυτιλήνη\nΑπό την Πάτρα έρχομαι...\nΟ Καμαρά θέλει κι άλλες\nΚλείδωσε το "10"\nΥπογράφει ο Ακουάρο\nΗ υποδοχή που δεν έγινε\nΓια την υποδοχή\nΜε αντίπαλο Ολυμπιονίκη!\nΔείτε τον αγώνα του Παναιτωλικού\nΧωρίς υπογραφή δεν γίνεται\nΗ υπογραφή μένει\nΌχι σήμερα, τη Δευτέρα\nΝίκη στο 4ο φιλικό\nΣήμερα στο Αίγιο\nΔεν είναι μόνο ο Ντιμπαλά\nΔείτε live τον Παναιτωλικό\nΚίτσας και μικροί\nΚληρώνει στην ΕΠΣΝΑ\nΣτόπερ απ' τα ξένα\nΥπομονή για Ντιμπαλά\nΤον Κωστούλα ήθελαν στην αρχή. Όχι τον Μητρόπουλο\nΟ Σκέμπρι στην Ομόνοια\nΜια βδομάδα πίσω η πρεμιέρα\nΠήρε Μανδαλάκη ο ΑΟΑ\nΟριστικοποιήθηκε με ΠΑΣ\nΠρος "Ελ. Βενιζέλος"


DREAM THEATER: Σπάνιο live video - ROCKWAY\nHomeΝΕΑDREAM THEATER: Σπάνιο live video\nDREAM THEATER: Σπάνιο live video\nJuly 1, 2020 Rockway News ΝΕΑ\nΟι Dream Theater κυκλοφόρησαν σπάνιο live video για το τραγούδι “Afterlife” που κυκλοφόρησε σαν single το 1989 μαζί με το παρακάτω μήνυμα:\n“32 χρόνια πέρασαν από την ημέρα που υπογράψαμε το πρώτο δισκογραφικό μας συμβόλαιο με τη Mechanic Records! Ένα από τα πρώτα μας single ήταν το τραγούδι “Afterlife”, τσεκάρετε το από το live album “Score” που ηχογραφήθηκε το 2006.”\nTo “Score” ηχογραφήθηκε 1η Απριλίου του 2006 στο Radio City Music Hall στη Νέα Υόρκη και κυκλοφόρησε τον Αύγουστο της ίδια χρονιάς. Η παράσταση ήταν η τελευταία της περιοδείας για τα 20 χρόνια των Αμερικανών και εκείνο το βράδυ αποτελεί μια πολύ ιδιαίτερη ανάμνηση για αυτούς.\nΜπορείτε να παρακολουθήσετε παρακάτω το live video της μπαντας για το τραγούδι “Afterlife”.\nJames LaBrie – φωνητικά\nJordan Rudess – πλήκτρα\nMike Mangini – τύμπανα


Η Kate Russell και οι εκδόσεις Ψυχογιός καταφέρνουν με το Σκοτεινή μου Βανέσα να βάλουν υποψηφιότητα για το καλύτερο βιβλίο του 2020 σύμφωνα πάντα με την ταπεινή μου γνώμη. Ίσως να αποτελεί ακόμα ένα από τα καλύτερα βιβλία των τελευταίων χρόνων. Και αυτό γιατί το σκοτεινή μου Βανέσα είναι αυτό ακριβώς που περιγράφεται στην περίληψη του βιβλίου. Ένα σκοτεινό, άκρως εθιστικό κοινωνικό μυθιστόρημα με ρίζες πολύ βαθιά χωμένες στις σύγχρονες κοινωνίες. Είναι από τα λίγα, ελάχιστα βιβλία που θύμωσα πολύ κατά την ανάγνωση, απογοητεύτηκα, προβληματίστηκα και χρειάστηκε αρκετός χρόνος να «κάτσουν» αυτά τα συναισθήματα μέσα μου για να μιλήσω για το βιβλίο.\nΣτα δεκαπέντε της χρόνια η Βανέσα, εσώκλειστη σ’ένα καλό σχολείο, ερωτεύεται τον σαρανταδιάχρονο καθηγητή των αγγλικών της Τζέικομπ Στρέιν. Τα αισθήματα φαίνεται να είναι αμοιβαία (!) και σύντομα συνάπτουν σχέση, η οποία δεν μένει στον πλατωνικό της χαρακτήρα. Παρασυρμένη από την εφηβεία, η Βανέσα πιστεύει πως ζει τον μεγάλο και παντοτινό έρωτα. Και αυτή η ψευδαίσθηση την ακολουθεί μέχρι την ενήλικη, καθόλου σταθερή ζωή της. Τα πράγματα φαίνεται να αλλάζουν όταν στα τριανταδύο της πια, και παρακινημένες από το κίνημα της εποχής metoo ,ολοένα και περισσότερες καταγγελίες βγαίνουν στην επιφάνεια για τον αγαπημένος της καθηγητή. Τι είναι αλήθεια και τι ψέμα; Και πόσο μπορείς να αποδεχτείς την αλήθεια που φαντάζει πραγματική στα μάτια σου όταν αυτή σου γκρεμίζει όλα όσα έχεις ζήσει μέχρι τώρα; Αυτά είναι μερικά μόνο από τα ερωτήματα που καλείται να απαντήσει η Βανέσα, ενώ ο κόσμος όπως τον ήξερε και τον γνώριζε, δείχνει να καταρρέει.\nΚαι τώρα στα δύσκολα, ξεκινώντας από το δεδομένο ότι η παιδοφιλία είναι διαστροφή, δεν μπορείς να μην θυμώσεις ,να μην εξοργιστείς με αυτό που θα διαβάσεις. Η συγγραφέας καταφέρνει να πλάσει τον πλέον αντιπαθή και αηδιαστικό χαρακτήρα των τελευταίων χρόνων . Τον Τζέικομπ Στρέιν. Χειριστικός στο μέγιστο σημείο που μπορεί να φτάσει ένας άνθρωπος, γνώστης της εύθραυστης ψυχολογίας των εφήβων κοριτσιών και με εμφανή δικά του άλυτα ψυχολογικά θέματα. Το βιβλίο είναι δομημένο στο παρόν και στο παρελθόν η Kate Rusell καταφέρνει να μας βάλει τόσο μέσα στην ιστορία που είναι σαν να την ζεις πραγματικά. Από την μια η έφηβη Βανέσα, τόσο έξω από τα πρότυπα της ηλικίας της, πιο ανώριμη από όσο η ίδια πιστεύει και από την άλλη η ενήλικη εκδοχή του εαυτού της στην προσπάθεια της να βάλει σε μια τάξη την ασταθή ζωή της. Βλέπουμε την πορεία της σχέσης αυτής που φαίνεται να αντέχει στο χρόνο με τις όποιες φθορές της. Προσπαθούμε να κατανοήσουμε τα βαθύτερα αιτία που οδήγησαν την Βανέσα σε αυτήν την σκοτεινή πορεία που φαίνεται να καθορίζει την μετέπειτα ζωή της. Χωρίς βέβαια τουλάχιστον εγώ να μπορέσω να το πετύχω. Οι ισορροπίες είναι πολύ λεπτές, η συγγραφέας ωστόσο φαίνεται ότι μπορεί και τις κρατάει και κατορθώνει να μας δώσει ένα κείμενο σφιχτά δεμένο, χωρίς υπερβολές , άκρως αληθοφανή, με απίστευτες κοινωνικές προεκτάσεις. Το σκοτεινή μου Βανέσα είναι ένα βιβλίο που θα αγγίξει κάθε γυναίκα που θα το διαβάσει. Είτε είναι, είτε δεν είναι μάνα. Θα προβληματίσει και θα στενοχωρήσει. Αλλά θα ρίξει και τους σπόρους μέσα μας για να κτίσουμε μια πιο υγιή και σταθερή σχέση με τα παιδιά μας. Γιατί τα πάντα ξεκινούν από την οικογένεια.\nΑπό το οπισθόφυλλο: Η Βανέσα Γουάι ήταν δεκαπέντε ετών όταν τα έφτιαξε με τον καθηγητή της των αγγλικών. Τώρα, στα τριάντα δύο της, κι ενώ το κίνημα του #MeToo ξεσκεπάζει το ένα μετά το άλλο τα σεξουαλικά εγκλήματα πανίσχυρων ανδρών, μια άλλη παλιά μαθήτρια του Τζέικομπ Στρέιν τον κατηγορεί για σεξουαλική κακοποίηση. Η Βανέσα ακούει συγκλονισμένη το νέο. Πιστεύει ακόμη πως η δική της σχέση με τον Στρέιν δεν ήταν κακοποίηση, αλλά έρωτας. Είναι σίγουρη γι’ αυτό. Μπορεί τώρα να απορρίψει την πρώτη της αγάπη χωρίς να απορρίψει τον ίδιο τον έφηβο εαυτό της; Να δεχτεί πως ο άντρας που την καθόρισε ήταν κάτι άλλο από αυτό που πίστευε ως τώρα; Και πως ίσως η ίδια δεν ήταν ο μεγάλος έρωτας της ζωής του, αλλά ένα από τα πολλά θύματά του; Ένα προκλητικό, εθιστικό βιβλίο για τη μνήμη και το τραύμα, την έξαψη της εφηβείας και τις λεπτές γραμμές ανάμεσα στη συναίνεση, τη συνενοχή και τη θυματοποίηση. Ένα βιβλίο-δυναμίτης, που δίκαια ειπώθηκε ότι χαρακτηρίζει μια ολόκληρη εποχή.


ΑΣ ΕΧΕΤΕ ΝΑ ΚΑΛΟ ΚΑΙ ΦΩΤΕΙΝΟ ΜΗΝΑ ΜΕ ΨΗΛΑ ΤΟ ΚΕΦΑΛΙ! | Άκης Αγγελάκης Business and Life Training\nΑρχική > ΑΡΘΡΟΓΡΑΦΙΑ ΗΜΕΡΑΣ > ΑΣ ΕΧΕΤΕ ΝΑ ΚΑΛΟ ΚΑΙ ΦΩΤΕΙΝΟ ΜΗΝΑ ΜΕ ΨΗΛΑ ΤΟ ΚΕΦΑΛΙ!\nΕγώ σήμερα κάνω απεργία στο φόβο!\nΑπεργώ στο συμβιβασμό, την παράδοση, τον εξευτελισμό και την παθητικότητα!\nΑπεργώ σε κάθε μορφής σκοταδισμό, βαναυσότητα και κρατικό αυταρχισμό όπως αυτός που μας επιβάλλουν!\nΓια όλους αυτούς τους λόγους, νομίζω ότι η ειλικρινέστερη ευχή που θα μπορούσα να μοιραστώ μαζί σας σήμερα θα ήταν αυτή :\n«Μη σβήνεις στα δύσκολα!»\nΜη μικραίνεις, μη σκοτεινιάζεις και μη χάνεις τη λάμψη από τα μάτια σου γιατί μ’ αυτή γεννήθηκες.\nΓιατί αυτό θέλουν οι δυνάστες μας.\nΓιατί όσο περισσότερο φοβάσαι, τόσο ευκολότερο κάνεις γι’ αυτούς το έγκλημα της αρπαγής όλων εκείνων που δικαιούσαι, που οραματίζεσαι να φέρεις κάποια στιγμή στη ζωή σου. Τη δική σου και των παιδιών σου.\nΠρωτομηνιά σήμερα κι’ εσύ να θυμάσαι πως για να είναι για σένα καλός αυτός ο μήνας πρέπει εσύ να τολμήσεις και να παλέψεις.\nΆγρια, άφοβα, μέχρι το τέλος. Σαν το δυνατότερο το πιο άγριο λιοντάρι που έχει υπάρξει ποτέ!\nΜέχρις ότου όλοι εκείνοι οι σκοταδόψυχοι που σε θέλουν γονατιστό, απελπιστούν από τη δύναμη και τη μαχητικότητα σου για να παραμείνεις ζωντανός, φωτεινός και χαμογελαστός.\nΣτο όνομα της Πρωτομαγιάς, που λες ότι γιορτάζεις, γίνε φωτιά, γίνε φως! Γίνε ήλιος!\nΗ Άνοιξη και το Καλοκαίρι είναι οι εποχές της δημιουργίας, της αναγέννησης και της χαράς.\nΈχεις δικαίωμα σε μια τέτοια ζωή χαρούμενη και φωτεινή.\nΓι’ αυτό στο ξαναλέω. Γίνε ήλιος!\nΓιατί μόνον ο ήλιος μπορεί να διώξει το σκοτάδι που χρόνια τώρα στραγγαλίζει όλο και περισσότερο τις ημέρες μας και τις ζωές μας.


Ενεργειακά ροφήματα: Τα είδη και οι διαφορές τους – runnfun.gr\nΕνεργειακά ροφήματα: Τα είδη και οι διαφορές τους\nRun 'n Fun Team 16 Μαρτίου 2021 00:51 16 Μαρτίου 2021\nΤης Γεωργία Κατσογριδάκη*\nΈχετε αναρωτηθεί, όμως, ποτέ τις διαφορές των “ενεργειακών” ποτών που υπάρχουν στην αγορά; Για την ακρίβεια το πιθανότερο είναι να μην έχετε κοιτάξει καν την ετικέτα για να δείτε τι είναι το καθένα. Και φυσικά, ούτε που πέρασε ποτέ από το μυαλό σας ότι είναι διαφορετικά.\nΤα ισοτονικά υγρά έχουν την ίδια πυκνότητα σε διαλυμένα συστατικά με τα υγρά του σώματος (συνήθως 5-7γρ ανά 100ml). Θα απορροφηθούν είτε τόσο γρήγορα, είτε ίσως, λίγο γρηγορότερα από όσο το νερό, ανάλογα με τις συνθήκες άσκησης.\nΠως κάνω την επιλογή\nΤα υπερτονικά υγρά έχουν μεγαλύτερη πυκνότητα από τα υγρά του σώματος και θα απορροφηθούν αργά. Υποστηρίζεται ότι προσφέρουν στους αθλητές αναπλήρωση ενέργειας και ότι αντικαθιστούν τη χαμένη ενέργεια. Τα υπερτονικά ροφήματα περιέχουν περισσότερους υδατάνθρακες (σάκχαρα).\nΕίναι σχεδιασμένα για να αναπληρώνουν τη χαμένη ενέργεια και να διατηρούν η μεγαλώνουν τα επίπεδα σακχάρου του αίματος μάλλον πάρα να αναπληρώνουν το νερό. Μπορεί να αξίζουν να τα πάρετε αν έχετε ασκηθεί σκληρά για 2 ώρες ή περισσότερο και /ή αν ο ρυθμός εφίδρωσης σας είναι μικρός.\n*H Γεωργία Κατσογριδάκη είναι απόφοιτη του τμήματος Διατροφής & Διαιτολογίας. Είναι κάτοχος μεταπτυχιακού τίτλου στη Βιοτεχνολογία από το τμήμα Βιοχημείας, και υποψήφια διδάκτωρ της Ιατρικής Σχολής του Πανεπιστημίου Θεσσαλίας.\nPrevious ArticleThemistocles trail 13: Ένας νέος αγώνας στο Όρος Αιγάλεω στις 20 ΙουνίουNext ArticleΠώς θα χάσουν βάρος όσοι έχουν διαβήτη τύπου 2


Αντιγραφή αναφορών, ημερολογίων και προβολών στον υπολογιστή του Project - Υποστήριξη του Office\nΑντιγραφή αναφορών, ημερολογίων και προβολών στον υπολογιστή του Project\nΟ διοργανωτής είναι ένα εργαλείο που μπορείτε να χρησιμοποιήσετε για να αντιγράψετε αναφορές, ημερολόγια και άλλα στοιχεία σε άλλα έργα ή στο καθολικό πρότυπο (Global. MPT). Η αντιγραφή ενός στοιχείου στο καθολικό πρότυπο το καθιστά διαθέσιμο σε όλα τα έργα σας.\nΩστόσο, ενδέχεται να μην χρειάζεται να χρησιμοποιήσετε την οργάνωση για να ολοκληρώσετε αυτό που θέλετε. Στην πραγματικότητα, η προεπιλεγμένη συμπεριφορά του Project είναι να αντιγράφει αυτόματα όλες τις νέες προβολές και τα σχετικά στοιχεία που δημιουργείτε στο καθολικό πρότυπο. Αυτό ισχύει επίσης για τα υπάρχοντα στοιχεία που αποθηκεύετε με ένα νέο όνομα. Για να αλλάξετε αυτήν τη συμπεριφορά, επιλέξτε αρχείο > Επιλογές > για προχωρημένους. Η ρύθμιση βρίσκεται στην ενότητα εμφάνισης :\nΧρήση της διοργάνωσης\nΕάν έχετε αποβάλει τη ρύθμιση που περιγράφεται παραπάνω και θέλετε να αντιγράψετε επιλεγμένα στοιχεία στο καθολικό πρότυπο ή εάν θέλετε να αντιγράψετε ένα στοιχείο από ένα έργο σε ένα άλλο, θα πρέπει να χρησιμοποιήσετε την οργάνωση.\nΟ διοργανωτής μπορεί επίσης να αντιγράψει προσαρμοσμένα στυλ κειμένου σε άλλα έργα ή στο καθολικό πρότυπο. Για περισσότερες πληροφορίες, ανατρέξτε στο θέμα Αλλαγή της γραμματοσειράς κειμένου σε μια προβολή.\nΔεν μπορείτε να αντιγράψετε πληροφορίες εργασίας χρησιμοποιώντας την οργάνωση. Εάν θέλετε συγκεκριμένες εργασίες να αποτελούν μέρος κάθε έργου, Αποθηκεύστε το αρχείο έργου ως κανονικό πρότυπο.\nΟι τιμές στις προσαρμοσμένες λίστες τιμών (δηλ. τιμές αναζήτησης) δεν μπορούν να αποθηκευτούν στο καθολικό πρότυπο. Χρησιμοποιήστε επίσης ένα κανονικό πρότυπο για αυτήν την κατάσταση.\nΑς υποθέσουμε ότι προσαρμόζετε το προεπιλεγμένο γράφημα Gantt με στήλες κόστους και τώρα θέλετε να χρησιμοποιήσετε το νέο γράφημα στα μελλοντικά σας έργα. Ακολουθήστε τα παρακάτω βήματα για να αντιγράψετε την προβολή στο καθολικό πρότυπο:\nΕπιλέξτε αρχείο > Organizer.\n(Στο Project 2007, επιλέξτε εργαλεία > Organizer.)\nΣτο παράθυρο διαλόγου διοργανωτής, επιλέξτε την καρτέλα Προβολές .\nΣημείωση: Για να αντιγράψετε άλλα στοιχεία του έργου, επιλέξτε μια διαφορετική καρτέλα, όπως τα ημερολόγια.\nΗ λίστα στα αριστερά εμφανίζει στοιχεία στο καθολικό πρότυπο, ενώ η λίστα στα δεξιά εμφανίζει τα στοιχεία στο τρέχον έργο. Η εργασία σας είναι να μετακινήσετε το προσαρμοσμένο στοιχείο από τη δεξιά πλευρά στην αριστερή πλευρά.\nΣημείωση: Για να δείτε στοιχεία του Project από άλλα έργα, θα πρέπει πρώτα να ανοίξετε αυτά τα έργα.\nΕπιλέξτε την προσαρμοσμένη προβολή στη δεξιά πλευρά και, στη συνέχεια, επιλέξτε Αντιγραφή.\nη προσαρμοσμένη προβολή αντιγράφεται στο καθολικό πρότυπο και εμφανίζεται στην αριστερή πλευρά.\nΕάν η προσαρμοσμένη προβολή περιέχει στήλες που έχετε προσθέσει, τότε θα πρέπει να αντιγράψετε τον συσχετισμένο πίνακα. Επιλέξτε την καρτέλα πίνακες και, στη συνέχεια, αντιγράψτε τον πίνακα στο καθολικό πρότυπο. Ο συσχετισμένος πίνακας μπορεί να έχει το ίδιο όνομα με την προβολή, αλλά, εάν δεν βλέπετε μια πιθανή αντιστοιχία, αντιγράψτε τον πίνακα καταχώρησης .\nΌλα τα έργα σας θα έχουν στη διάθεσή τους την προσαρμοσμένη προβολή με τον σωστό υποκείμενο πίνακα.\nΕάν θέλετε να αντιγράψετε στοιχεία του Project από ένα έργο σε ένα άλλο (αλλά όχι στο καθολικό πρότυπο):\nΑνοίξτε και τα δύο έργα (το έργο "προέλευση" που περιέχει τα προσαρμοσμένα στοιχεία και το έργο "προορισμός" στο οποίο θέλετε να τα αντιγράψετε).\nΣτο έργο προέλευσης, επιλέξτε αρχείο > Organizer.\nΣτη λίστα διαθεσιμότητα, επιλέξτε το έργο προορισμού.\nΕπιλέξτε τα προσαρμοσμένα στοιχεία στη δεξιά πλευρά και, στη συνέχεια, επιλέξτε Αντιγραφή για να τα αντιγράψετε στο έργο προορισμού.\nΕάν ένα υπάρχον ημερολόγιο έχει πολλές από τις ίδιες αργίες και άλλα στοιχεία ημερολογίου που θέλετε να χρησιμοποιήσετε σε ένα νέο ημερολόγιο, μπορείτε να βασίσετε ένα νέο ημερολόγιο σε ένα υπάρχον ημερολόγιο. Αντιγράψτε το υπάρχον ημερολόγιο στο Microsoft Project Web App και, στη συνέχεια, τροποποιήστε το αντίγραφο στην έκδοση υπολογιστή του Project. Για παράδειγμα, εάν το τυπικό ημερολόγιο στον οργανισμό σας καταγράφει όλες τις μοναδικές αργίες και συμβάντα του οργανισμού, αλλά χρειάζεστε ένα ξεχωριστό ημερολόγιο για να απεικονίσετε μια ολοήμερη, καθημερινή εργάσιμη ώρα, μπορείτε να αντιγράψετε το τυπικό ημερολόγιο και, στη συνέχεια, να το τροποποιήσετε για το όλη την ημέρα, κάθε ημερήσιο πρόγραμμα.\nΓια να δημιουργήσετε ένα νέο ημερολόγιο ως αντίγραφο ενός υπάρχοντος ημερολογίου:\nΣτη γρήγορη εκκίνηση, στην ενότητα Ρυθμίσεις , επιλέξτε Ρυθμίσεις διακομιστή.\nΣτη σελίδα Ρυθμίσεις διακομιστή , στην ενότητα εταιρικά δεδομένα , επιλέξτε εταιρικά ημερολόγια.\nΕπιλέξτε τη γραμμή που περιέχει το ημερολόγιο που θέλετε να αντιγράψετε και, στη συνέχεια, επιλέξτε Αντιγραφή ημερολογίου.\nΣτο παράθυρο διαλόγου Αντιγραφή ημερολογίου , πληκτρολογήστε το όνομα που θέλετε να χρησιμοποιήσετε για το νέο ημερολόγιο στο πλαίσιο όνομα και, στη συνέχεια, επιλέξτε OK.\nΤο ημερολόγιο προστίθεται στη λίστα στη σελίδα εταιρικά ημερολόγια .\nΕπιλέξτε τη γραμμή που περιέχει το νέο, αντιγραμμένο ημερολόγιο και, στη συνέχεια, επιλέξτε Επεξεργασία ημερολογίου.\nΕάν εμφανιστεί το παράθυρο διαλόγου ασφάλεια των Windows, συνδεθείτε στο Microsoft Project Server 2010.\nΤο Project Professional ανοίγει και εμφανίζει το παράθυρο διαλόγου " Αλλαγή ώρας εργασίας ".\nΧρησιμοποιήστε το ημερολόγιο με τις καρτέλες εξαιρέσεις και εβδομάδες εργασίας για να τροποποιήσετε τις εργάσιμες και τις ώρες εργασίας για τον οργανισμό σας. Για περισσότερες πληροφορίες, ανατρέξτε στο θέμα Τροποποίηση εργάσιμων καιόχι εργάσιμων ωρών.\nΕπιλέξτε OK στο παράθυρο διαλόγου Αλλαγή ώρας εργασίας για να αποθηκεύσετε το νέο ημερολόγιο στον Project Server.\nΚλείσιμο του Project.


Νόσος του Crohn και Διατροφή! – Diatrofi-News.gr\nHome / Διατροφή / Νόσος του Crohn και Διατροφή!\nΝόσος του Crohn και Διατροφή!\nΕάν πάσχετε από κάποια φλεγμονώδη νόσο του εντέρου, όπως η νόσος του Crohn, το πρώτο που πρέπει να κάνετε είναι να διαμορφώσετε κατάλληλα το διατροφικό σας πρόγραμμα.\nΟρισμένες τροφές ερεθίζουν το ήδη καταπονημένο στομάχι, όμως άλλες παρέχουν τα απαραίτητα θρεπτικά συστατικά χωρίς να εντείνουν τα συμπτώματα της νόσου.\nΔείτε ποιες τροφές πρέπει να βάλετε στη διατροφή σας και ποιες να αποφεύγετε, καθώς και απλές διατροφικές συμβουλές για καλύτερη διαχείριση της νόσου.\nΘα πρέπει να σημειωθεί πως η διατροφή ενός ασθενή με νόσο του Crohn θα πρέπει να διαμορφώνεται εξατομικευμένα, ανάλογα με τις προτιμήσεις του και την ευαισθησία του οργανισμού του. Συμβουλευτείτε διατροφολόγο και κάντε τις απαραίτητες δοκιμές πριν καταλήξετε ποιο είναι το ιδανικό διατροφικό πρόγραμμα που ταιριάζει στις δικές σας ανάγκες.\nΠοιες τροφές να προτιμάτε\n– Γάλα αμυγδάλου: Αρκετοί ασθενείς με νόσο του Crohn έχουν παράλληλα δυσανεξία στη λακτόζη. Το γάλα αμυγδάλου είναι μια καλή εναλλακτική στην περίπτωση αυτή, καθώς παράγεται από αλεσμένα αμύγδαλα ενισχυμένα με ασβέστιο.\n– Αυγά: Η πρωτεΐνη του αυγού είναι εύπεπτη και απαραίτητη για τη διατήρηση της μυϊκής μάζας.\n– Βρώμη: Οι αδιάλυτες φυτικές ίνες –όπως αυτές που βρίσκονται στα ωμά φρούτα, τα λαχανικά και τους ξηρούς καρπούς– προσελκύουν μεγαλύτερες ποσότητες νερού στο παχύ έντερο κι έτσι μπορεί να επιδεινώσουν τη διάρροια. Όμως η βρώμη παρέχει διαλυτές ίνες, οι οποίες απορροφούν νερό και περνούν πιο εύκολα από τη γαστρεντερική οδό.\n– Πουρές λαχανικών: Δεν πρέπει να… φοβάστε τα λαχανικά αν πάσχετε από νόσο του Crohn. Μην εστιάζετε μόνο στους υδατάνθρακες, καθώς δεν παρέχουν πολλά θρεπτικά συστατικά. Μπορείτε να πολτοποιήσετε λαχανικά όπως η κολοκύθα ή το καρότο και να τα απολαύσετε σε μορφή πουρέ.\n– Σολομός: Το 25% των θερμίδων που λαμβάνετε καθημερινά θα πρέπει να είναι από πρωτεΐνες, οι οποίες βοηθούν στην επούλωση. Θα πρέπει να προτιμάτε τις καθαρές πρωτεΐνες, όπως αυτές που προέρχονται από θαλασσινά και ψάρια.\n– Παπάγια: Τα τροπικά φρούτα, όπως η παπάγια, το μάνγκο και η μπανάνα, είναι αρκετά εύπεπτα και πολύ θρεπτικά.\n– Πουρές από όσπρια: Χρειάζεται γενικώς προσοχή στην κατανάλωση οσπρίων, όμως ο πουρές από ρεβίθια ή φακές είναι καλή πηγή καθαρής πρωτεΐνης και άλλων θρεπτικών συστατικών και δεν επιβαρύνει ιδιαίτερα το στομάχι.\n– Πουλερικά: Το κοτόπουλο και η γαλοπούλα είναι καλές πηγές πρωτεϊνών και δεν δυσκολεύουν τη διαδικασία της πέψης.\n– Ρύζι: Παραδοσιακή επιλογή για όσους αντιμετωπίζουν γενικώς πρόβλημα με το στομάχι τους. Δεν είναι ιδιαίτερα θρεπτικό, δεν καταπονεί όμως το στομάχι.\nΤα παρακάτω δεν προκαλούν τα συμπτώματα, αλλά επιδεινώνουν τις ενοχλήσεις:\n– Αλκοολούχα ποτά (κοκτέιλ, μπύρα, κρασί)\n– Μαγιονέζα, μαργαρίνη, έλαια\n– Καφές, τσάι, σοκολάτα\n– Γάλα, τυρί, γιαούρτι (εάν η νόσος του Crohn συνδυάζεται με δυσανεξία στη λακτόζη)\n– Ωμά λαχανικά και φρούτα\nΛοιπές διατροφικές συμβουλές\n– Διαμορφώστε το διατροφικό σας πλάνο αφού επισκεφθείτε διατροφολόγο που έχει επαρκείς γνώσεις σχετικά με τις φλεγμονώδεις παθήσεις του εντέρου και φυσικά κατόπιν συμβουλής του γιατρού σας, καθώς γνωρίζει λεπτομέρειες για το ιατρικό σας ιστορικό.\n– Κρατάτε σημειώσεις για το καθημερινό διατροφικό σας πρόγραμμα, καθώς έτσι θα είναι πιο εύκολο να καταλήξετε ποιες τροφές καταπραΰνουν και ποιες επιδεινώνουν τα συμπτώματά σας.\n– Μην κάνετε γρήγορα πολλές αλλαγές. Αν θέλετε να βάλετε καινούργιες τροφές στο διατροφολόγιό σας, κάντε το σταδιακά ώστε να δείτε ποια εντείνει τις ενοχλήσεις και ποια όχι.\n– Τρώτε μικρά, συχνά γεύματα. Αν τρώτε πολύ κάθε φορά, δυσκολεύει σημαντικά η διαδικασία της πέψης.\n– Αποφύγετε τα λιπαρά, καθώς είναι δύσπεπτα και επιδεινώνουν τη διάρροια.\n– Δώστε βάση στον τρόπο που μαγειρεύετε. Ορισμένες τροφές δεν προκαλούν επιπλοκές αν μαγειρευτούν σωστά. Μπορείτε, για παράδειγμα, να καταναλώσετε λαχανικά εάν τα βράσετε λίγο και δεν τα φάτε εντελώς ωμά. Επίσης, να κόβετε το κρεμμύδι σε πολύ μικρά κομμάτια ή να αλέθετε ξηρούς καρπούς και σπόρους.\n– Μην αφήνετε τον οργανισμό σας να αφυδατωθεί. Πίνετε πολύ νερό, αλλά αποφύγετε καφέ, αναψυκτικά, τσάι και κάθε ρόφημα και ποτό με πολλή ζάχαρη.\n– Εάν έχετε διάρροια, μην ξεχνάτε να αναπληρώνετε τους χαμένους ηλεκτρολύτες, όπως το νάτριο και το κάλιο. Νάτριο θα πάρετε από το αλάτι και κάλιο από την πατάτα, το αβοκάντο και το πεπόνι.\n– Πάρτε πολυβιταμίνη, ώστε να εξασφαλίσετε ότι παίρνετε επαρκείς ποσότητες όλων των απαραίτητων θρεπτικών συστατικών σε καθημερινή βάση.\nΠροηγούμενο Γνωρίστε τις πιο ισχυρές αδυνατιστικές τροφές!\nΕπόμενο Πίτες ολικής συνδυασμένες με κοτόπουλο και νόστιμα λαχανικά!


Νέα από την Παλαιστίνη: Λύση του ενός κράτους όχι άκαρπες και επικίνδυνες ψευδαισθήσεις\nΛύση του ενός κράτους όχι άκαρπες και επικίνδυνες ψευδαισθήσεις\nΤου Ίλαν Πάπε Τρίτη 24/4/2007\nΟ Γιούρι Αβνερι στο άρθρο του «Κρεβάτι των Σοδόμων» (22/4/2007) κατηγορεί τους υποστηρικτές της λύσης του Ενός Κράτους ότι επιβάλλουν διά της βίας τετελεσμένα. Φαίνεται να θεωρεί αυτούς τους ανθρώπους στην καλύτερη περίπτωση αιθεροβάμονες που δεν κατανοούν την πολιτική πραγματικότητα γύρω τους και έχουν κολλήσει σε μια μόνιμη κατάσταση ευχολογίου. Είμαστε όλοι βετεράνοι σύντροφοι στην Ισραηλινή Αριστερά και γι’ αυτό είναι πολύ πιθανό τις στιγμές της απελπισίας μας να πέφτουμε στην παγίδα των ψευδαισθήσεων, ακόμη και των φαντασιώσεων αγνοώντας τη δυσάρεστη πραγματικότητα γύρω μας.\nΚαι γι’ αυτό η μεταφορά Κρεβάτι των Σοδόμων μπορεί ακόμη και να ταιριάζει για να εξαπολυθεί μια επίθεση ενάντια σ’ εκείνους που εμπνέονται από το Νοτιοαφρικανικό μοντέλο για μια λύση στην Παλαιστίνη. Αλλά σ’ αυτή την περίπτωση πρόκειται για ένα μικρό ράντζο στα Σόδομα σε σύγκριση με το υπέρδιπλο κρεβάτι πάνω στο οποίο το Gush Shalom και άλλα συναφή μέλη της Σιωνιστικής Αριστεράς επιμένουν να στριμώχνουν τη λύση τους για δύο κράτη. Το Νοτιοαφρικανικό μοντέλο είναι νεόκοπο – στην πραγματικότητα ούτε ένας χρόνος δεν έχει περάσει από τότε που άρχισε να λαμβάνεται σοβαρά υπόψη- η φόρμουλα των δύο κρατών είναι εξήντα χρονών παλαιά: μια άκαρπη και επικίνδυνη ψευδαίσθηση που κατέστησε το Ισραήλ ικανό να συνεχίζει την κατοχή χωρίς να αντιμετωπίζει καμία σοβαρή κριτική από τη διεθνή κοινότητα.\nΤο Νοτιοαφρικανικό μοντέλο είναι μια καλή υπόθεση εργασίας για μια συγκριτική μελέτη – όχι σαν αντικείμενο καθαγιασμένης μίμησης. Ορισμένα κεφάλαια στην ιστορία της αποικιοκρατίας της Νότιας Αφρικής και της Σιωνιοκρατίας της Παλαιστίνης είναι πράγματι εξαιρετικά ταυτόσημα. Η εξουσιαστική μεθοδολογία των λευκών εποίκων στη Νότια Αφρική μοιάζει πάρα πολύ μ’ εκείνη που εφαρμόστηκε από το Σιωνιστικό κίνημα και το ύστερο Ισραήλ ενάντια στον αυτόχθονα πληθυσμό της Παλαιστίνης από το τέλος του 19ου αιώνα. Από το 1948, η επίσημη ισραηλινή πολιτική εναντίον μερικών από τους Παλαιστινίους είναι πιο επιεικής από εκείνη του καθεστώτος απαρτχάιντ, εναντίον άλλων Παλαιστινίων είναι πολύ χειρότερη.\nΑλλά πάνω απ’ όλα το Νοτιοαφρικανικό μοντέλο εμπνέει εκείνους που ανησυχούν για τον Παλαιστινιακό αγώνα προς δύο σημαντικές κατευθύνσεις: προσφέρει ένα νέο προσανατολισμό για μια μελλοντική λύση αντί της φόρμουλας των δύο κρατών που απέτυχε – εισάγοντας το ένα δημοκρατικό κράτος – και ενδυναμώνει νέες σκέψεις σχετικά με τον τρόπο που η Ισραηλινή κατοχή μπορεί να ηττηθεί – μέσα από Κυρώσεις, Μποϊκοτάζ και Απόσυρση επενδύσεων (η εκδοχή BDS).\nΤα γεγονότα είναι πεντακάθαρα: η λύση των δύο κρατών έχει θλιβερά αποτύχει και δεν έχουμε χρόνο για χάσιμο προσμένοντας μάταια έναν ακόμη απατηλό γύρο διπλωματικών προσπαθειών που δεν θα οδηγήσουν πουθενά. Όπως παραδέχεται ο Αβνερι, το ισραηλινό ειρηνευτικό στρατόπεδο απέτυχε, ως τώρα, να πείσει την Ισραηλινή Σιωνιστική κοινωνία να δοκιμάσει ένα διαφορετικό δρόμο ειρήνευσης. Μια νηφάλια και κριτική αποτίμηση του μεγέθους και της δύναμης αυτού του στρατοπέδου οδηγεί στο αναπόφευκτο συμπέρασμα ότι δεν έχει καμία τύχη απέναντι στις κυρίαρχες τάσεις της Ισραηλινής Εβραϊκής κοινωνίας. Είναι αμφίβολο αν θα καταφέρει καν να διατηρήσει τις μικρές του δυνάμεις και υπάρχει μεγάλη ανησυχία ότι θα εξαφανιστεί σύσσωμο.\nΟ Αβνερι αγνοεί αυτά τα γεγονότα και ισχυρίζεται ότι η Λύση του Ενός Κράτους είναι μια επικίνδυνη πανάκεια που προσφέρεται στον σε κρίσιμη κατάσταση εβρισκόμενο ασθενή. Εντάξει, τότε ας τη συνταγογραφήσουμε σταδιακά, αλλά για όνομα του θεού ας κόψουμε από τον ασθενή τα πολύ επικίνδυνα φάρμακα που του χορηγούσαμε εξαναγκαστικά τα τελευταία εξήντα χρόνια και που κοντεύουν να τον σκοτώσουν.\nΓια χάρη της ειρήνης, είναι σημαντικό να διευρύνουμε την έρευνά μας για το Νοτιοαφρικανικό μοντέλο και άλλες ιστορικές περιπτώσεις. Λόγω της αποτυχίας μας θα έπρεπε να μελετάμε προσεκτικά κάθε νικηφόρο αγώνα ενάντια στην καταπίεση…. Ακόμη κι όταν επιβλήθηκαν κυρώσεις στη Νότια Αφρική, το Εθνικό Αφρικανικό Κογκρέσο (ΕΑΚ) συνέχισε τον αγώνα του και οι λευκοί Νοτιοαφρικανοί δεν σταμάτησαν την προσπάθειά τους να πείσουν τους συμπατριώτες τους να εγκαταλείψουν το καθεστώς Απαρτχάιντ. Αλλά δεν ήταν μόνο μία φωνή που απηχεί το άρθρο του Αβνερι που ισχυρίζεται ότι η στρατηγική της πίεσης από το εξωτερικό είναι λάθος επειδή αποδυναμώνει το ενδεχόμενο της αλλαγής από τα μέσα. Ειδικά όταν η αποτυχία του εσωτερικού αγώνα είναι τόσο κατάφωρη και ολοφάνερη. Ακόμη κι όταν η κυβέρνηση του Ντε Κλερκ διαπραγματεύτηκε με το ΕΑΚ το καθεστώς των κυρώσεων εξακολούθησε.\nΕίναι επίσης εξαιρετικά δύσκολο να γίνει κατανοητό γιατί ο Αβνερι υποτιμά τη σημασία της παγκόσμιας κοινής γνώμης. Χωρίς την υποστήριξη που αυτή η παγκόσμια κοινή γνώμη έδωσε στο Σιωνιστικό κίνημα, η Νάκμπα δεν θα είχε συμβεί. Αν η διεθνής κοινότητα είχε απορρίψει την ιδέα του διαμελισμού, ένα ενιαίο κράτος θα είχε αντικαταστήσει την Κατά το νόμο Παλαιστίνη, όπως πράγματι εύχονταν πολλά μέλη του ΟΗΕ. Ωστόσο αυτά τα μέλη υπέκυψαν στην εκβιαστική πίεση των ΗΠΑ και του Σιωνιστικού λόμπι και αναίρεσαν την προηγούμενη υποστήριξή τους για μια τέτοια λύση. Και σήμερα που η διεθνής κοινότητα αλλάζει για μια ακόμη φορά τη θέση της και αναθεωρεί τη στάση της απέναντι στο Ισραήλ, τα ενδεχόμενα τερματισμού της κατοχής θα αυξηθούν εξαιρετικά και αυτό μπορεί επίσης να βοηθήσει να αποφευχθεί μια κολοσσιαία αιματοχυσία που θα καταπόντιζε όχι μόνο τους Παλαιστινίους αλλά και τους ίδιους τους Εβραίους.\nΗ έκκληση για τη Λύση Ενός Κράτους και η απαίτηση για κυρώσεις, μποϊκοτάζ και απόσυρση επενδύσεων πρέπει να αναγνωρίζεται ως μια αντίδραση ενάντια στην αποτυχία της προηγούμενης στρατηγικής. Μιας στρατηγικής που διατηρήθηκε από τις πολιτικές τάξεις αλλά ουδέποτε αγκαλιάστηκε πραγματικά από τον ίδιο το λαό. Και όποιος απορρίπτει τη νέα σκέψη αβασάνιστα και με τόσο κατηγορηματικό τρόπο, μπορεί να ενοχλείται λιγότερο από το τι πάει στραβά μ’ αυτή τη νέα εκδοχή και να είναι πολύ πιο μπερδεμένος με τη δική του θέση στην ιστορία. Είναι πράγματι δύσκολο να γίνει παραδεκτή τόσο η προσωπική όσο και η συλλογική αποτυχία, αλλά προς χάρη της ειρήνης είναι μερικές φορές αναγκαίο να μπαίνει στην άκρη το εγώ. Αναγκάζομαι να σκέφτομαι μ’ αυτό τον τρόπο όταν διαβάζω την ψευδή αφήγηση που μαγείρεψε ο Αβνερι για τις μέχρι τώρα «επιτυχίες» του ισραηλινού ειρηνευτικού κινήματος. Αναγγέλλει ότι η «αναγνώριση της ύπαρξης του Παλαιστινιακού λαού έγινε καθολική και το ίδιο και η ετοιμότητα των περισσότερων Ισραηλινών να δεχτούν την ιδέα ενός Παλαιστινιακού κράτους με την Ιερουσαλήμ ως πρωτεύουσα και των δύο κρατών». Αυτή είναι μια ξεκάθαρη περίπτωση ακρωτηριασμού και του ποδιού και του χεριού του ασθενή για να χωρέσει στο Κρεβάτι των Σοδόμων. Και ακόμη πιο τραβηγμένη είναι η διακήρυξη ότι «Αναγκάσαμε την κυβέρνησή μας να αναγνωρίσει την ΟΑΠ και θα την αναγκάσουμε να αναγνωρίσει τη Χαμάς» - τώρα αφαιρέθηκαν και τα υπόλοιπα άκρα του ασθενή (συγγνώμη για τη μακάβρια μεταφορά αλλά με αναγκάζει η επιλογή του Αβνερι). Αυτές οι βεβαιότητες έχουν πολύ λίγα κοινά με τη θέση της εβραϊκής κοινής γνώμης στο Ισραήλ απέναντι στην ειρήνη από το 1948 μέχρι σήμερα. Αλλά τα γεγονότα μπορεί καμιά φορά να μπερδεύουν το ζήτημα.\nΑλλά προκειμένου να πνίξει τον όποιο διάλογο για την εκδοχή της Λύσης του Ενός Κράτους και του BDS, ο Αβνερι βγάζει από το μαγικό του καπέλο το νικηφόρο τραπουλόχαρτο: «αλλά κάτω από την επιφάνεια, στα βάθη της εθνικής συνείδησης, επιτυγχάνουμε». Ας προμηθεύσουμε τους Παλαιστινίους με ανιχνευτές μετάλλων και εξοπλισμό ακτινών Χ – μπορεί να μην ανακαλύψουν μόνο το τούνελ αλλά και το φως στο τέρμα του. Η αλήθεια είναι ότι αυτό που βρίσκεται στα βαθύτερα στρώματα της ισραηλινής εθνικής συνείδησης είναι πολύ χειρότερο απ’ αυτό που εμφανίζεται στην επιφάνεια. Και ας ελπίσουμε ότι θα παραμείνει στον πάτο για πάντα και δεν θα αναδυθεί στην επιφάνεια. Πρόκειται για αποθέσεις σκοτεινού και πρωτόγονου ρατσισμού που αν επιτραπεί να έρθουν στην επιφάνεια θα μας πνίξουν όλους στα θάλασσα της έχθρας και της μισαλλοδοξίας.\nΟ Αβνερι έχει δίκιο όταν διατείνεται ότι «δεν υπάρχει αμφιβολία πως το 99,99% των Ισραηλινών Εβραίων θέλουν το Κράτος του Ισραήλ να υφίσταται ως κράτος με ισχυρή Εβραϊκή πλειοψηφία, όποια κι αν είναι τα σύνορά του». Μια επιτυχημένη καμπάνια μποϊκοτάζ δεν θ’ αλλάξει αυτή τη θέση μέσα σε μια μέρα, αλλά θα στείλει ένα καθαρό μήνυμα σ’ αυτή την κοινή γνώμη ότι τέτοιες θέσεις είναι ρατσιστικές και μη αποδεκτές τον 21ο αιώνα. Χωρίς το πολιτισμικό και οικονομικό οξυγόνο που η Δύση παρέχει στο Ισραήλ, θα ήταν δύσκολο για τη σιωπηλή πλειοψηφία εκεί να συνεχίσει να πιστεύει ότι είναι δυνατό να είσαι την ίδια στιγμή και ρατσιστικό και νόμιμο κράτος στα μάτια του κόσμου. Θα αναγκαστούν να διαλέξουν και είθε, όπως ο Ντε Κλερκ, να λάβουν τη σωστή απόφαση.\nΟ Αβνερι είναι επίσης πεπεισμένος ότι ο Άνταμ Κέλερ γελοιοποίησε με μεγαλύτερη επιτυχία τη συζήτηση για το μποϊκοτάζ τονίζοντας ότι οι Παλαιστίνιοι στα κατεχόμενα εδάφη δεν ενέδωσαν στο μποϊκοτάζ. Αυτή είναι πραγματικά μια αξιόλογη σύγκριση: ένας πολιτικός κρατούμενος είναι καρφωμένος στο έδαφος και αποτολμά να αντισταθεί, ως τιμωρία αρνείται ακόμη και να λάβει το φαγητό που έπαιρνε πριν. Η κατάστασή του συγκρίνεται με εκείνη ενός ανθρώπου που κατέλαβε παράνομα το σπίτι αυτού του κρατούμενου και που για πρώτη φορά αντιμετωπίζει το ενδεχόμενο να προσαχθεί στη δικαιοσύνη για τα εγκλήματά του. Ποιος έχει περισσότερα να χάσει; Σε ποια περίπτωση είναι η απειλή στυγνή σκληρότητα και σε ποια ένα δικαιολογημένο μέσο για την αποκατάσταση ενός προηγούμενου κακού;\nΤο μποϊκοτάζ δεν έγινε, δηλώνει ο Αβνερι. Θα έπρεπε να μιλήσει με τους βετεράνους του αντί-απαρτχάιντ κινήματος στην Ευρώπη. Είκοσι χρόνια πέρασαν προτού να πείσουν τη διεθνή κοινότητα να αναλάβει δράση. Και τους έλεγαν, όταν ξεκινούσαν το μακρύ τους ταξίδι: δεν θα πιάσει, πολλά στρατηγικά και οικονομικά συμφέροντα εμπλέκονται και επενδύονται στη Νότια Αφρική.\nΕπιπλέον, προσθέτει ο Αβνερι, σε μέρη όπως η Γερμανία η ιδέα του μποϊκοτάζ των θυμάτων των Ναζί θα απορριφθεί πάραυτα. Το αντίθετο ισχύει. Η δράση που έχει ήδη ξεκινήσει προς αυτή την κατεύθυνση στην Ευρώπη έχει θέσει τέλος στη μακρά περίοδο Σιωνιστικής χειραγώγησης της μνήμης του Ολοκαυτώματος. Το Ισραήλ δεν μπορεί πλέον να δικαιολογεί τα εγκλήματά του εις βάρος των Παλαιστινίων στο όνομα του Ολοκαυτώματος. Όλο και περισσότεροι άνθρωποι στην Ευρώπη συνειδητοποιούν την εγκληματική πολιτική κακοποίησης της μνήμης του Ολοκαυτώματος από το Ισραήλ και αυτός είναι ο λόγος που τόσοι πολλοί Εβραίοι είναι μέλη του κινήματος για το μποϊκοτάζ. Αυτός είναι και ο λόγος που η ισραηλινή απόπειρα να ρίξει την κατηγορία του αντισημιτισμού πάνω στους υποστηρικτές του μποϊκοτάζ αντιμετωπίστηκε με περιφρόνηση και ευελιξία. Τα μέλη του νέου κινήματος γνωρίζουν ότι τα κίνητρά τους είναι ανθρωπιστικά και τα ένστικτά τους δημοκρατικά. Η δράση πολλών από αυτούς δεν πυροδοτείται μόνο από πανανθρώπινες αρχές αλλά και από το σεβασμό τους για την Ιουδαίο-Χριστιανική κληρονομιά της ιστορίας. Θα ήταν καλύτερα ο Αβνερι να χρησιμοποιήσει την τεράστια δημοτικότητά του στη Γερμανία για να ζητήσει από την κοινωνία εκεί να αναγνωρίσει το μερίδιο ευθυνών της όχι μόνο για το Ολοκαύτωμα αλλά και για την Παλαιστινιακή καταστροφή και στο όνομα αυτής της αναγνώρισης να τους ζητήσει να τερματίσουν την επαίσχυντη σιωπή τους μπροστά στις ισραηλινές ακρότητες στα κατεχόμενα εδάφη.\nΠρος το τέλος του άρθρου του ο Αβνερι σκιαγραφεί τα χαρακτηριστικά της λύσης του ενός κράτους μέσα από τη σημερινή πραγματικότητα: και συνεπώς, επειδή δεν συμπεριλαμβάνει την επιστροφή των προσφύγων ή μια αλλαγή στο καθεστώς ως στοιχεία της λύσης, περιγράφει τη σημερινή θλιβερή πραγματικότητα ως το αυριανό όραμα. Αυτή είναι όντως μια πραγματικότητα για την οποία δεν αξίζει να παλέψει κανείς και κανένας που να γνωρίζω δεν αγωνίζεται γι’ αυτό. Αλλά το όραμα για τη Λύση Ενός Κράτους πρέπει να είναι ακριβώς το αντίθετο από το σημερινό κράτος Απαρτχάιντ του Ισραήλ όπως ήταν το κράτος μετά το Απαρτχάιντ στη Νότια Αφρική και αυτός είναι ο λόγος που αυτή η ιστορική υπόθεση εργασίας είναι τόσο διαφωτιστική για μας.\nΠρέπει να ξυπνήσουμε. Την ημέρα που ο Αριέλ Σαρόν και ο Τζορτζ W. Μπους διακήρυξαν την αφοσιωμένη υποστήριξή τους στη λύση των δύο κρατών, αυτή η φόρμουλα μετατράπηκε σ’ ένα κυνικό μέσο με το οποίο το Ισραήλ μπορεί να διατηρήσει το ρατσιστικό καθεστώς του μέσα στα σύνορα του 1967, την κατοχή του στη Δυτική Όχθη και τη γκετοποίηση της Λωρίδας της Γάζας. Όποιος εμποδίζει ένα διάλογο για εναλλακτικά πολιτικά μοντέλα επιτρέπει στη συζήτηση των δύο κρατών να θωρακίζει την εγκληματική ισραηλινή πολιτική στα Παλαιστινιακά εδάφη.\nΕπιπλέον, όχι μόνο δεν υπάρχουν πια άλλες πέτρες στα κατεχόμενα εδάφη με τις οποίες να χτιστεί ένα κράτος – αφότου το Ισραήλ κατέστρεψε εκεί τις υποδομές τα τελευταία έξι χρόνια – αλλά ένας λογικός διαμελισμός δεν προσφέρει στους Παλαιστινίους ούτε το 20% της πατρίδας τους.\nΗ βάση θα έπρεπε να είναι τουλάχιστον το ήμισυ της πατρίδας τους, στη βάση του χάρτη 181, ή μιας συναφούς ιδέας. Εδώ είναι μια ακόμη οδός προς εξερεύνηση, αντί να στροβιλιζόμαστε αιωνίως μέσα στο καζάνι που τα Σόδομα και τα Γόμορρα της λύσης των δύο κρατών έχουν δημιουργήσει μέχρι στιγμής στην πράξη.\nΚαι τέλος δεν πρόκειται να υπάρξει λύση σ’ αυτή τη σύγκρουση μ’ ένα συμβιβασμό στο Παλαιστινιακό προσφυγικό πρόβλημα. Αυτοί οι πρόσφυγες δεν μπορούν να επιστρέψουν στην πατρίδα τους για τους ίδιους λόγους που οι αδελφοί και οι αδελφές τους εξορίζονται από τη Μεγάλη Ιερουσαλήμ και παράλληλα με το τείχος και οι συγγενείς τους υφίστανται διακρίσεις στο Ισραήλ. Δεν μπορούν να επιστρέψουν για τον ίδιο λόγο που κάθε Παλαιστίνιος αντιμετωπίζει τον ενδεχόμενο κίνδυνο να κατακτηθεί και να εξοριστεί όσο το Σιωνιστικό σχέδιο δεν έχει ολοκληρωθεί στα μάτια των καπετάνιων του.\nΔικαιούνται να επιλέξουν την επιστροφή επειδή συνιστά καθολικό ανθρωπιστικό και πολιτικό δικαίωμα. Μπορούν να επιστρέψουν επειδή η διεθνής κοινότητα τους είχε ήδη υποσχεθεί ότι μπορούσαν. Εμείς ως Εβραίοι θα έπρεπε να θέλουμε να επιστρέψουν επειδή διαφορετικά θα εξακολουθήσουμε να ζούμε σ’ ένα κράτος στο οποίο η αξία της εθνικής ανωτερότητας και υπεροχής υποσκελίζει κάθε άλλη ανθρώπινη και αστική αξία. Και δεν μπορούμε να υποσχεθούμε στον εαυτό μας και στους πρόσφυγες μια τόσο σωστή και δίκαιη λύση μέσα στο πλαίσιο της φόρμουλας των δύο κρατών.\nΑναρτήθηκε από solidarity στις 3:04 μ.μ.


Η συνταγή των ΗΠΑ - ΤΑ ΝΕΑ\ntanea.gr > Έντυπες Ειδήσεις > Οικονομία > Η συνταγή των ΗΠΑ\nΗ συνταγή των ΗΠΑ\nΠολίτης Σεραφείμ 6 Φεβρουαρίου 2021 | 05:00\nΟι καθυστερήσεις στην παραγωγή των εμβολίων αλλά και το θολό τοπίο για τη διάρκεια της ανοσίας που προσφέρουν, σε ένα και μόνο, βέβαιο, συμπέρασμα οδηγούν: το μέτωπο της πανδημίας δεν πρόκειται να κλείσει άμεσα. Ο κορωνοϊός θα ταλαιπωρήσει την ανθρωπότητα όλο το 2021, προκαλώντας βαθιές πληγές στην κοινωνία και την οικονομία που θα μεταφερθούν, χωρίς να μπορούν να θεραπευτούν άμεσα, στα επόμενα χρόνια, προκαλώντας ταυτόχρονα μεγάλες ανατροπές και στο πολιτικό σκηνικό.\nΗ κυβερνητική ανατροπή στην Ιταλία, οι πολιτικές αναταράξεις σε Ισπανία και Πορτογαλία έχουν μια κοινή συνισταμένη: τη μεγάλη υγειονομική και οικονομική κρίση που έχει προκαλέσει η πανδημία, η οποία «χτυπά» την καθεμία χώρα ξεχωριστά και ταυτόχρονα όλους μαζί. Το άρθρο των έξι κορυφαίων ηγετών που δημοσίευσαν «ΤΑ ΝΕΑ» αυτό ακριβώς υποδηλώνει, δείχνοντας τον δρόμο που πρέπει να ακολουθηθεί: αυτόν της παγκόσμιας συνεργασίας σε όλα τα επίπεδα για να επουλωθούν οι βαθιές πληγές που αφήνει η κρίση, αλλά και της δημιουργίας μιας νέας αρχιτεκτονικής στην παγκόσμια οικονομία, βασισμένης στη νέα τάξη πραγμάτων που θα υπάρχει την επόμενη μέρα.\nΥπό την οπτική αυτή θα πρέπει να γίνει η προσέγγιση των καυτών προβλημάτων που αφήνει πίσω της η πανδημία, λένε αξιόπιστοι οικονομικοί παράγοντες που διαθέτουν γνώση των διαδικασιών οι οποίες βρίσκονται σε εξέλιξη αυτή την περίοδο σε ευρωπαϊκό επίπεδο. Δεν είναι τυχαίο ότι η συζήτηση στις Βρυξέλλες για το πότε, πώς και με ποια ένταση θα επαναφερθούν οι δημοσιονομικοί περιορισμοί στις χώρες - μέλη παραμένει ανοικτή. Σίγουρα όχι το 2021, μπορεί το 2022, ίσως και το 2023, ανάλογα με τις εξελίξεις στην πανδημία. Αλλά και η συζήτηση που έχει, πλέον, ανοίξει στη «δημοσιονομικά ορθόδοξη» Γερμανία να εγκαταλειφθεί, για όσο χρειαστεί, ο κανόνας του ισοσκελισμένου προϋπολογισμού, στην ίδια κατεύθυνση κινείται.\nΥπό το φως αυτών των δεδομένων, είναι σαφές ότι αιτήματα του τύπου «κούρεμα χρεών εδώ και τώρα» στην Ελλάδα που προβάλλονται από επαγγελματικές ομάδες και υιοθετούνται χωρίς δεύτερη σκέψη από κόμματα της αντιπολίτευσης δεν μπορούν να σταθούν στο ύψος των περιστάσεων. Πράγματι, το μεγάλο βουνό των χρεών που αφήνει πίσω της η πανδημία δεν είναι δυνατόν να αποπληρωθεί την επόμενη μέρα. Γι' αυτό και θα απαιτηθούν γενναίες ρυθμίσεις αλλά και μεγάλο ψαλίδι υποχρεώσεων, το οποίο απαιτεί προσεκτική μελέτη για να αποφευχθούν ανεπιθύμητες παρενέργειες. Για παράδειγμα, το κούρεμα των χρεών προς τον ΕΦΚΑ ή την Εφορία θα αφήσει τρύπα που θα επιστρέψει με τη μορφή νέων επιβαρύνσεων προς τους φορολογουμένους και τους ασφαλισμένους. Βεβαίως, το πλαίσιο για όλα αυτά θα τεθεί από την Ευρώπη. Σήμερα, καμία ευρωπαϊκή κυβέρνηση δεν είναι σε θέση, από μόνη της, να πάρει αποφάσεις για τα ζητήματα αυτά, αν δεν προσδιοριστεί το ευρωπαϊκό πλαίσιο πολιτικής.\nΑλλά ας μην κοροϊδευόμαστε: ούτε η πολιτική ενισχύσεων με μορφή δανεισμού που ακολουθεί η ΕΚΤ, όσο γενναία και αν είναι, επαρκεί στις σημερινές πρωτοφανείς συνθήκες που ζει η ανθρωπότητα. Πράγματι, η ΕΚΤ μέχρι τώρα έχει σώσει την Ευρώπη με την πολιτική άπλετης χορήγησης ρευστότητας που ακολουθεί. Ολα αυτά, όμως, είναι δανεικά χρήματα. Πώς θα επιστραφούν; Μήπως ήρθε η ώρα να κοιτάξουμε το αμερικανικό μοντέλο στήριξης που προσφέρει δωρεάν επιταγές σε νοικοκυριά και επιχειρήσεις;


Τρίτη 25 Φεβ 2020 01:20:25 μμ\nΗ Εκπαίδευση είναι απαραίτητη για την σωστή ψυχική και πνευματική ανάπτυξη των παιδιών.\nΣαν Δημοτική Αρχή έχοντας γνώση του σημαντικού μας ρόλου στην σωστή λειτουργία της εκπαίδευσης στο Δήμο προχωρήσαμε σε πολύ σημαντικά έργα, όπως η κατασκευή νέων σχολείων, επισκευές, δραστηριότητες και δράσεις.\nΚαταργήθηκε η διπλοβάρδια στην πρωτοβάθμια εκπαίδευση:\nΟλοκληρώσαμε την κατασκευή της νέας πτέρυγας στο κτήριο του 4ου και 7ου Δημοτικού Σχολείου (Μεσογείων και Αγ. Νικολάου).\nOριστική μεταστέγαση του 18ου Δημοτικού Σχολείου και 22ου Νηπιαγωγείου στο κτήριο του πρώην Δημοτικού Σχολείου «Τρεις Ιεράρχες» στην οδό Σερρών.\nΔημοπρατήσαμε την κατασκευή νέας πτέρυγας στο 8ο Δημοτικό Σχολείο στα 88 στρέμματα.\nΧαρακτηρίστηκαν χώροι για την ανέγερση νέας πτέρυγας στα 16ο και 17ο Δημοτικά στην οδό Αγ. Γεωργίου και νέου κτηρίου για το 18ο Δημοτικό Σχολείο στην οδό Παπακυριαζή.\nΆρση τον χαρακτηρισμού δασικής έκτασης του χώρου και έγινε η απαλλοτρίωση και η παρακατάθεση χρημάτων για την ανέγερση του 8ου Νηπιαγωγείου στην οδό Κοζάνης, Δεξαμενή.\nΥπογράφηκε προγραμματική σύμβαση με τον ΟΣΚ και προμελέτη της ανέγερσης του 21ου Νηπιαγωγείου στο χώρο του παλαιού Μουσικού Γυμνασίου, Επαμεινώνδα και Θεσπιέων στο Σχιστό.\nΧαρακτηρίστηκε ως χώρος ανέγερσης Νηπιαγωγείου και φέραμε έως τη φάση της απαλλοτρίωσης το οικόπεδο Ξενοφώντος και Παράσχου για την ανέγερση του 9ου Νηπιαγωγείου.\nΔεσμεύτηκαν, για την κατασκευή νέων Νηπιαγωγείων, οι χώροι: Αγ. Γεωργίου & Ασκληπιού για την ανέγερση του 23ου Νηπιαγωγείου, Αγ. Βαρβάρας και Π. Μελά για την κατασκευή του 11ου Νηπιαγωγείου, Τριών Ιεραρχών και Αθ. Διάκου για νέο διθέσιο Νηπιαγωγείο, Σπετσών 64- 66 για το 13ο νηπιαγωγείο και Μεσογείων και Κοτυόρων για το 16ο Νηπιαγωγείο\nΕπιπλέον και ειδικά για τη Δευτεροβάθμια Εκπαίδευση\nΣχεδόν ολοκληρώσαμε την κατασκευή 2 Λυκείων στο χώρο του πρώην ασύλου και το 1ο Γυμνάσιο στην περιοχή του Γ' Νεκροταφείου.\nΛειτούργησαν αποκλειστικά ως πρωινά τα 4ο - 5ο Γυμνάσια στην οδό Σταματοπούλου με την εγκατάσταση νέων αιθουσών.\nΕπιλύσαμε τα προβλήματα με το Δασαρχείο, με στόχο την ανέγερση του 5ου Γυμνασίου του Σχιστού στην οδό Θεσπιέων και Λουκιανού.\nΧαρακτηρίσαμε το οικόπεδο της οδού Αρκεσίνης ως χώρο ανέγερσης του 8ου Γυμνασίου.\nΣχεδόν ολοκληρώσαμε την ανέγερση του 1ου Γυμνασίου στην οδό Επτανήσου.\nΘεμελιώσαμε την ανέγερση του ΤΕΕ Κορυδαλλού στην οδό Ποταμού. Πρόκειται για το μεγαλύτερο έργο στην ευρύτερη περιοχή μετά το Ολυμπιακό Γυμναστήριο Άρσης Βαρών της Νίκαιας και θα φιλοξενήσει πάνω από 1000 μαθητές σε 48 τμήματα\nΓια πρώτη φορά λειτούργησαν τα ΤΕΕ σε ενιαίο χώρο τα προηγούμενα χρονιά με την εγκατάσταση 10 λυόμενων αιθουσών, μετά και από παρεμβάσεις του Δήμου μας.\nΑποζημιώσεις και έξωση των οχλουσών δραστηριοτήτων στη γύρω πριοχή είναι γεγονός, που σημαίνει και την περιβαλλοντική αναβάθμιση της περιοχής.\nΔιατηρήσαμε τα υφιστάμενα σχολικά κτίρια σε άριστη κατάσταση με εκτεταμένες παρεμβάσεις και εργασίες συντήρησης κατά τα καλοκαίρια και όποτε παρίστατο ανάγκη.\nΔιάθεση κονδυλίων πολλαπλάσιων των καταβολών πιστώσεων της Πολιτείας για τις συντηρήσεις των σχολείων.\nΠρόσθετα κονδύλια επιχορηγήθηκαν στις σχολικές επιτροπές για έκτακτες ανάγκες.\nΠαρεμβάσεις. για την βελτίωση της θέρμανσης στα σχολικά συγκροτήματα του 1ου, 9ου, 10ου, 6ου- 8ου και των 11ου και 22ου Δημοτικών Σχολείων.\nΔιαμόρφωση ευχάριστων αύλειων χώρων στα τέσσερα σχολικά συγκροτήματα: 25ο Νηπιαγωγείο, 6ο-8ο Δημοτικά, 7ο-9ο Γυμνάσια και 3ο Λύκειο. Πραγματοποιήθηκαν νέες φυτεύσεις πρασίνου, πέργκολες, νέες πλακοστρώσεις και νέος φωτισμός.\nΕξασφάλιση πιστώσεων για τη χρηματοδότηση των έργων από το ΥΠΕΣΔΑ.\n18 σχολικοί φύλακες στα Γυμνάσια - Λύκεια προστατεύουν τα κτήρια από φθορές και συμβάλλουν στο ασφαλές σχολικό περιβάλλον.\nΠάνω από 500 μαθητές συμμετέχουν δωρεάν κάθε χρόνο από το 1996 στο πρόγραμμα εκμάθησης παραδοσιακών χορών.\nΦροντίσαμε για την εκπαίδευση σε όλες τις ηλικίες:\nΤο Μαθητικό Φεστιβάλ του Μάη έγινε θεσμός.\nΠρόγραμμα πρόληψης της σχολικής διαρροής για μαθητές Α και Β Γυμνασίου εφαρμόστηκε για τρία χρόνια.\nΤο Κέντρο Συμβουλευτικής και Προσανατολισμού (ΚΕΣΥΠ) Κορυδαλλού σε αίθουσες του 5ου Λυκείου.\nΕκπαιδευτικοί και μαθητές τιμώνται και βραβεύονται για την προσπάθεια και τις επιτυχίες τους.\nΣύνδεση όλων των σχολικών κτηρίων (όπου υπάρχει ενεργός αγωγός) με το δίκτυο του φυσικού αερίου.\n100 ενήλικες, που δεν διαθέτουν απολυτήριο Γυμνασίου, παρακολούθησαν μαθήματα στο Σχολείο Δεύτερης Ευκαιρίας σε κτήριο που παραχώρησε ο Δήμος Κορυδαλλού.\nΣε συνεργασία με τη ΝΕΛΕ πραγματοποιήθηκαν σεμινάρια Πληροφορικής στο Κέντρο Πληροφόρησης Νέων του Δήμου, που παρακολούθησαν δεκάδες δημότες μας όλων των ηλικιών.\nΣε συνεργασία με το Κέντρο Εκπαίδευσης Ενηλίκων Πειραιά ξεκίνησαν προγράμματα για ενήλικες για την εκμάθηση υπολογιστών, ξένων γλωσσών και άλλων θεματικών αντικειμένων.


Από Ρώμη προς Παρίσι με το Τρένο | railcc\nΡώμη προς Παρίσι με το τρένο\nΠως να ταξιδεψετε με το τρένο από Ρώμη (Ιταλία) προς Παρίσι (Γαλλία) (1106km). Αγοράστε το εισιτήριο τρένου στο διαδίκτυο. Βρείτε ναύλους εισιτηρίων. Αναλυτικές πληροφορίες και χρονοδιαγράμματα.\nΡώμη - Παρίσι @ 2020-09-15\nΓια να ταξιδέψετε από Ρώμη προς Παρίσι με τρένο, διαβάστε τις παρακάτω πληροφορίες. Βρείτε δρομολόγια και τιμές εισιτηρίων μέσω των συνδέσμων κράτησης.\n1Ρώμη (Ιταλία) - Παρίσι (Γαλλία)\nπως να χρησιμοποιήσετε τις παρακάτω πληροφορίες: εμείς σας δείχνουμε τις καλύτερες διαδρομές και από που να αγοράσετε εισιτήρια. Στις μεγαλύτερες διαδρομές πιθανόν να χρειαστεί να αγοράσετε παραπάνω από ένα εισιτήριο. Κλείστε τα εισιτήριά σας βήμα βήμα όπως σας εξηγούμε. Σε περίπτωση που έχετε ερωτήσεις σχετικά με τη διαδρομή από Ρώμη προς Παρίσι κάντε μια ερώτηση στο φόρουμ μας. Φυσικά, μπορείτε να βρείτε και πολλές άλλες εναλλακτικές διαδρομές.\nΠαρίσι - Ρώμη / Ρώμη - Λυών / Ρώμη - Μασσαλία / Βενετία - Παρίσι / Βενετία - Λυών / Βενετία - Μασσαλία / Μιλάνο - Παρίσι / Μιλάνο - Λυών / Μιλάνο - Μασσαλία / Τορίνο - Παρίσι\n1 Ρώμη (Ιταλία) - Παρίσι (Γαλλία)\n1a Ταξιδεύοντας από Ρώμη (Ιταλία) προς Παρίσι (Γαλλία)\nΑγοραστέ το εισιτήριό σας για Ρώμη προς Παρίσι εδώ.\nΠαρίσι - Ρώμη / Βενετία - Παρίσι / Μιλάνο - Παρίσι / Μιλάνο - Μασσαλία / Ρώμη - Λυών / Μιλάνο - Λυών / Ρώμη - Μπορντώ / Φλωρεντία - Παρίσι / Παλέρμο - Παρίσι / Τορίνο - Παρίσι\nΈχετε κάποια ερώτηση σχετικά με τη σύνδεση μεταξύ Ρώμη και Παρίσι; Υπάρχει κάτι που δεν λειτουργεί όπως πρέπει; Απλά κάντε μια ερώτηση στο φόρουμ μας και λάβετε ακριβείς απαντήσεις από τους ειδικούς μας στα ταξίδια με τρένο.


Θ. Βασιλακόπουλος: Όλα τα εμβόλια είναι πολύ αποτελεσματικά (video) - OnVolos.gr-To μεγαλύτερο Portal στην Μαγνησία\nΘ. Βασιλακόπουλος: Όλα τα εμβόλια είναι πολύ αποτελεσματικά (video)\n«Το καλύτερο εμβόλιο είναι αυτό που είναι διαθέσιμο σε πιο σύντομο χρονικό διάστημα. Δεν έχουμε συγκριτικές μελέτες ανάμεσα στα τέσσερα εμβόλια. Όλα τα εμβόλια είναι πολύ αποτελεσματικά και για την ήπια νόσο και σχεδόν αποτελεσματικά για τη σοβαρή νόσο. Έχουν ένα τέτοιο προφίλ ασφαλείας, που όλοι οι Οργανισμοί έχουν πει ότι είναι ασφαλή», δήλωσε ο Θεόδωρος Βασιλακόπουλος με αφορμή το άνοιγμα της πλατφόρμας των εμβολιασμών για τον κορονοϊό σε νέες ηλικιακές ομάδες και τη δυνατότητα επιλογής εμβολίου.\nΟ Καθηγητής Πνευμονολογίας στο ΕΚΠΑ, μιλώντας στην ΕΡΤ, ήταν επίσης καθησυχαστικός για τις μεταλλάξεις του κορoνοϊού.\n«Οι μεταλλάξεις είναι κάτι πολύ φυσιολογικό στη πορεία μιας πανδημίας. Ο συγκεκριμένος είναι ένας ιός RNA, ο οποίος μεταλλάσσεται πιο αργά από τον ιό της γρίπης. Η μετάλλαξη που έχει επικρατήσει στην Ελλάδα είναι το βρετανικό στέλεχος. Ευτυχώς, τα εμβόλια τα οποία διαθέτουμε το πιάνουνε πάρα πολύ καλά. Έχει καταγραφεί και ένα άλλο στέλεχος, το B1 1 318 το οποίο –από μερίδα του τύπου- μετονομάστηκε σε αθηναϊκό στέλεχος και φόβισε τον κόσμο, δίχως να υπάρχει λόγος», τόνισε ο κ. Βασιλακόπουλος.\n«Break» για τον Προμηθέα, 86-79 στο Λαύριο\nΑυξημένος ο κίνδυνος θανάτου από έμφραγμα για...


H-D: Ο Καραγκιόζης ζει, αλλά χωρίς ΑΦΜ...\n«-Τι θα έλεγε σήμερα ο Καραγκιόζης αν ζούσε;» «-Μα ζει, κυκλοφορεί ανάμεσά μας ο μύθος του και η εικόνα του. Ο Καραγκιόζης δεν ήταν σώμα, δεν ήτανε ένα κορμί, μια αστυνομική ταυτότητα, ακόμη ένα ΑΦΜ. Ήτανε και είναι ιδέα, αγάπη, χιούμορ, αισιοδοξία, πείσμα για τη ζωή και κόντρα στο θάνατο της\nκαθημερινότητας. Θα γέλαγε με αυτούς που λένε λόγια ψεύτικα και αλλάζουν τον κόσμο στα όνειρά τους. Θα βούρκωνε…με αυτούς που μπορούν, που έχουν λιονταρίσια δύναμη και δεν το ξέρουν, δεν το νοιώθουν για να αλλάξουν τον κόσμο, με αυτούς που δεν διάβασαν τη φράση του Νίκου Καζαντζάκη "ΑΝ ΔΕΝ ΤΟ ΠΙΣΤΕΥΕΙΣ ΟΤΙ ΜΟΝΟΣ ΜΠΟΡΕΙΣ ΝΑ ΑΛΛΑΞΕΙΣ ΤΟΝ ΚΟΣΜΟ Η ΡΟΔΑ ΔΕΝ ΓΥΡΙΖΕΙ"»\n** Απόσπασμα από τη συνέντευξη του Τάσου Βαμβακίδη στον Χρήστο Παπαθεφάνους. Η συνέντευξη έχει τίτλο «Ο άνθρωπος πεθαίνει από σκλαβιά και καταπίεση» και δημοσιεύεται στο new-economy.gr. Διαβάστε την εδώ